Bakal Bapa JANGAN Panik Bila Isteri Bakal Bersalin, Cuba 3 Tip Ini Untuk Bantunya!

Ramai bakal bapa yang ingin memberi sokongan kepada pasangan mereka semasa proses kelahiran, namun tidak semua yang tahu perkara yang perlu mereka lakukan bagi membantu isteri masing-masing. Artikel ini menyediakan beberapa tip untuk membantu suami memberi sokongan kepada isteri bagi menghadapi saat kelahiran.

Mengapa suami perlu menemani isteri di bilik bersalin?

Sebagai bapa, bukan anda yang mengandungkan zuriat anda, tetapi anda boleh menjadi penghibur, jurulatih dan pemberi sokongan emosi kepada pasangan sewaktu di bilik bersalin.

Selepas masuk ke bilik kelahiran, anda mungkin perlu untuk membantu isteri anda pada
setiap peringkat bersalin
, daripada kontraksi yang pertama sehinggalah detik kelahiran. Lebih penting lagi, sebelum tarikh jangkaan bersalin, anda perlu bertanyakan pasangan anda mengenai keperluan dan permintaan mereka.

Sebaik-baiknya, anda disarankan untuk bertanya dan mendapat jawapan yang betul supaya kedua-dua anda boleh memahami antara satu sama lain dengan lebih baik. Anda perlu membantu isteri untuk mempersiapkan barang keperluan bagi dibawa ke hospital dan memaklumkan kepada ahli keluarga lain tentang keadaan isteri anda.

Apa yang boleh saya lakukan di bilik bersalin?

Lebih spesifik lagi, berikut adalah tugas yang boleh suami lakukan untuk membantu pasangannya semasa proses kelahiran:

1. Fasa kontraksi

Misi utama anda dalam tempoh beberapa jam terawal kontraksi adalah untuk menjadi pengalih perhatian. Anda boleh alih tumpuan isteri yang sedang menghadapi kontraksi dengan memasang muzik kegemarannya, membawa isteri berjalan-jalan di sekeliling bilik dan bertanyakan padanya jika dia memerlukan anda untuk mengurut belakang badannya ataupun kaki.

Memandangkan proses kelahiran akan menjadi lebih mudah jika wanita hamil dapat bergerak, jadi anda perlu menggalakkan isteri anda untuk melakukan sebarang perkara, dan bukannya hanya terbaring dan menunggu kontraksi seterusnya.

2. Fasa aktif

Jika kontraksi isteri anda menjadi lebih kuat dan kerap, anda perlu memastikannya kekal fokus. Kesakitan yang dirasai akan menjadikannya mudah mengalah dan kurang berehat.

Tatap mata isteri anda, tenangkannya dan bantunya melakukan
teknik pernafasan
bagi persiapan proses kelahiran. Berikan kata semangat padanya dan sentiasa pegang tangan isteri anda.

3. Fasa kelahiran

Fasa kelahiran adalah paling penting dan akan menjadi momen indah untuk kedua-dua anda; suami isteri. Disebabkan pasangan anda sedang bertarung dengan kesakitan, jadi anda perlu sentiasa bertenang. Cuba untuk tenangkan pasangan anda.

Perkara terbaik yang anda boleh lakukan ketika ini adalah memberi sokongan kepada isteri untuk meneran. Anda boleh cium dahinya, pegang tangannya dan berikan kata semangat kepada isteri anda. Anda boleh juga menunggu sehingga proses kelahiran bagi menyaksikan momen zuriat anda lahir ke dunia. Ini akan menjadi momen yang akan anda ingati sepanjang hidup anda.

Hello Health Group tidak menyediakan nasihat perubatan, diagnosis, atau rawatan.


Kenali Apa Itu Glaukoma Sudut Tertutup Akut

Simptom glaukoma mata membuatkan keadaan serius ini menjadi tekanan di dalam mata seseorang. Doktor biasanya menggunakan istilah

tekanan intraokular atau IOP yang naik secara mengejut.

Ia boleh meningkat dalam masa beberapa jam hingga cecair dalam mata tidak dapat mengalir dengan cara yang sepatutnya.

Untuk mendapatkan lebih banyak info tentang Kesihatan Mata sila dapatkannya
di sini.

Simptom

Apakah simptom glaukoma mata bagi sudut tertutup akut?

Simptom biasa bagi glaukoma sudut tertutup akut adalah:

Sakit mata

Sakit kepala yang teruk

Loya atau muntah

Penglihatan sangat kabur

Melihat pelangi atau halo di sekeliling cahaya

Kemerahan pada bahagian putih mata yang terjejas

Saiz pupil yang berbeza

Hilang penglihatan secara tiba-tiba

Apabila doktor memeriksa anda, beliau juga mungkin mendapati bahawa pupil anda tidak lagi menjadi lebih kecil atau lebih besar apabila beliau halakan cahaya padanya.

Terdapat beberapa simptom lagi yang tidak disenaraikan di atas. Jika anda mempunyai sebarang kebimbangan terhadap sesuatu gejala, sila rujuk doktor.

Punca

Apakah yang mengakibatkan glaukoma sudut tertutup akut?

Cecair mengalir keluar daripada mata
 anda melalui sistem terusan. Terusan-terusan ini hidup dalam jaringan tisu antara iris (bahagian berwarna pada mata) dan kornea (lapisan luar yang jelas).

Apabila iris dan kornea bergerak bersama lebih dekat, ia “menutup sudut’ di antara mereka. Apabila ini berlaku secara mengejut, ia dikenali sebagai serangan akut.

Glaukoma sudut tertutup akut sepenuhnya menghalang terusan. Ia menghentikan cecair daripada mengalir melaluinya.

 Tekanan yang terhasil boleh
merosakkan saraf optik pesakit
. Jika tidak dirawat masalah ini dengan cepat, pesakit boleh kehilangan penglihatan sepenuhnya.

Anda mungkin mengalami serangan glaucoma sudut tertutup jika mata di bahagian pupil menjadi lebih besar. Hal ini biasanya berlaku apabila pesakit:

Pergi ke dalam bilik gelap

Dapatkan ubat titisan untuk mendilatkan mata

Gembira atau tertekan

Mengambil ubat tertentu seperti anti-depresan,
ubat selesema
atau antihistamin

Sesetengah penyakit juga boleh menyebabkan glaukoma sudut tertutup:

Katarak

Kanta ektopik (apabila kanta anda bergerak dari tempat yang sepatutnya)

Retinopati diabetik

Iskemia okular (salur darah sempit ke mata)

Uveitis
 (keradangan mata)

Ketumbuhan

Faktor risiko

Apakah yang meningkatkan risiko
 simptom glaukoma mata sudut tertutup akut?

Terdapat banyak faktor risiko untuk glaukoma sudut tertutup akut, seperti:

Wanita adalah 2 hingga 4 kali lebih berkemungkinan untuk mengalaminya berbanding lelaki

Asia atau Inuit

Rabun dekat

Berumur antara 55 dan 65 tahun

Mempunyai sejarah keluarga dengan penyakit ini

Menggunakan ubat yang medilatkan pupil

Penggunaan ubat seperti sulfonamide, topiramate atau phenothiazine

Sekiranya anda mempunyai glaukoma sudut tertutup akut pada satu mata, anda juga cenderung untuk mengalaminya pada mata yang lagi satu.

Diagnosis dan rawatan

Bagaimanakah glaukoma sudut tertutup akut didiagnosis?

Jika anda mempunyai glaukoma sudut tertutup akut, anda perlu berjumpa
pakar mata
 dengan segera.

Doktor akan memeriksa dan bertanya mengenai simptom glaukoma mata yang anda alami.

Beliau boleh melakukan satu atau lebih ujian untuk mengetahui lebih lanjut tentang apa yang berlaku di dalam mata anda:

Gonioskopi: Doktor menggunakan kanta dengan mikroskop untuk melihat ke dalam mata anda. Pancaran cahaya memeriksa sudut antara iris dan kornea serta melihat bagaimana cecair dialirkan

Tonometri: Ujian ini menggunakan alat bagi mengukur tekanan di dalam mata

Oftalmoskopi: Doktor akan periksa kerosakan pada saraf optik dengan peranti kecil yang ringan

Bagaimanakah glaukoma sudut tertutup akut dirawat?

Perkara pertama yang akan dilakukan oleh doktor untuk merawat serangan sudut tertutup akut adalah dengan cuba menyingkirkan beberapa tekanan dalam mata. Beliau mungkin menggunakan:

Ubat titisan yang mengecilkan pupil

Ubatan untuk mengurangkan jumlah cecair yang dibuat oleh mata anda

Setelah IOP anda menurun sedikit, doktor mungkin menggunakan laser untuk:

Membuat lubang kecil dalam iris. Hal ini dipanggil iridotomi laser. Ia membantu cecair mula mengalir semula ke dalam mata anda. Ia merupakan rawatan pesakit luar dan mengambil masa beberapa minit

Menarik tepi iris jauh daripada saluran pengaliran. Ini dipanggil iridoplasti laser atau gonioplasti

Sekiranya anda mempunyai katarak, doktor mungkin mempertimbangkan
pembedahan bagi menggantikan lensa pada mata.

Pembedahan jenis ini boleh menjadi sukar apabila anda mengalami serangan akut.

Walaupun glaukoma sudut tertutup akut hanya berlaku pada satu mata, tapi doktor mungkin akan merawat kedua-dua belah mata untuk keselamatan dan jaminan.


5 Kesilapan Dalam Rumah Tangga

Perkahwinan boleh menjadi satu mimpi yang indah apabila ia memberikan kedua-dua suami dan isteri kekuatan untuk mengatasi kesulitan dan turun naik dalam kehidupan. Walau bagaimanapun, perkahwinan boleh menjadi sebuah neraka dunia apabila salah seorang daripada pasangan terbabit melakukan kesalahan berikut.

Menjadikan perkahwinan anda lemau

Di samping kanak-kanak, ibu bapa, kawan-kawan, suami dan isteri jug pada hari ini sangat sibuk dengan kerja sehingga mereka membawanya pulang ke rumah. Mereka mengabaikan hubungan mereka dan lupa untuk menjadikan perkahwinan tersebut sebagai satu keutamaan. Mereka seolah-olah sedang bersarapan pagi dengan orang asing. Akhirnya, hubungan emosi antara pasangan tersebut menjadi semakin lemah. Anda perlu mengambil berat tentang masalah ini sebelum hubungan anda menjadi semakin menjarak.

Jangkaan yang tidak realistik

Bukan seperti harapan palsu ramai orang, perkahwinan tidak selalunya dihiasi bunga, lilin dan makan malam romantis. Ada kalanya wanita melihat suaminya memakai baju yang sama selama 3 hari atau tidak mencuci rambut selama seminggu. Begitu juga, lelaki kadangkala melihat isterinya sebagai seorang wanita rambut kerinting yang menyusukan bayi baru lahir dan bukannya gadis cantik yang mereka pernah jatuh cinta dahulu. Mimpi telah berlalu dan ini adalah fakta kehidupan selepas berkahwin. Bersyukurlah dengan apa yang anda ada. Lebih cepat kita memahami fakta ini, lebih cepat kita dapat membuang harapan palsu tersebut.

Tidak menghargai pasangan

Selama bertahun-tahun, kita lupa perasaan pasangan kita dan lupa untuk bersyukur. Kita hanya percaya bahawa semua perkara yang mereka lakukan untuk kita adalah tanggungjawab mereka. Ini adalah cara fikir yang tidak boleh diterima.

Ambil masa setiap hari untuk menyatakan kepada pasangan anda sekurang-kurangnya salah satu daripada tiga perkara ini: penghargaan, cinta dan pujian. Hargai pasangan anda dan kekalkan perasaan tersebut.

Perasaan negatif mengatasi hubungan

Kadang-kadang kita tidak ingat apa yang kita sedang berbincang. Oleh itu, kita sesat di dalam lautan konflik. Ada beberapa tingkah laku negatif untuk yang perlu dielakkan: berkata mahu bercerai, menjerit, mengejek, meletakkan telefon. Elakkan dari memberikan kata-kata yang tidak baik kerana sekali sahaja anda katakannya, sangat susah untuk ditarik balik.

Akhir sekali, jangan pernah menyalahgunakan pasangan anda, dari sudut emosi atau fizikal.

Lupa bagaimana mahu mencintai

Cinta yang mementingkan diri sendiri tidak boleh membawa kepada kebahagiaan. Jangan sekali-kali tertanya-tanya apa yang pasangan anda boleh lakukan untuk anda atau apa yang anda boleh lakukan untuk dia. Anda hanya perlu mencintainya tanpa syarat seolah-olah pada hari pertama bercinta. Selain itu, anda perlu menyatakan cinta anda secara aktif. Katakan betapa anda cintakan pasangan anda sebanyak yang boleh. Sediakan makanan yang sedap untuk suami atau belikan hadiah kecil untuk isteri. Anda akan membuat mereka berasa disayangi dan dihargai. Jangan pernah membandingkan mereka dengan orang lain kerana ia akan mencabar ego mereka dan meningkatkan parut pada percintaan anda.

Akhir sekali, pastikan anda mempunyai masa untuk pasangan anda, kekalkan hubungan fizikal dan emosi dan jangan sesekali mengabaikan penampilan anda.


Bagaimana Menenangkan Anak Autisme?

Anak autisme mungkin terlebih sensitif kepada ransangan seperti sentuhan, bunyi dan cahaya. Mereka juga mungkin berasa tertekan dan geram dengan peristiwa yang tak dijangka seperti perubahan rutin. Disebabkan anak autisme biasanya mempunyai kesukaran memahami atau berkomunikasi tentang perasaan, mereka mungkin akan mengamuk dengan cara menjerit, mengibaskan tangan, merosakkan harta benda atau mencederakan orang lain. Setiap anak autistik adalah berbeza jadi cuba beberapa teknik untuk mencari yang terbaik untuk anak anda.

1.Kenalpasti punca anak anda mengamuk

Perhatikan apa yang mungkin mencetuskan tekanan kepada anak anda. Anda boleh mencatatkan pencetus tekanan kepada anak anda seperti perubahan rutin, terlebih ransangan dan kesukaran berkomunikasi. Elakkan anak anda menghadapi pencetus-pencetus yang anda ketahui.

2. Berpegang pada rutin

Apabila terdapat rutin untuk diikuti, kanak-kanak autistik boleh meramalkan apa yang akan berlaku seterusnya. Ini membantu mereka menjadi lebih tenang. Jadual bergambar boleh membantu anak anda memahami rutin hariannya. Jika terdapat sebarang perubahan, maklumkan pada anak anda seawal boleh. Jika anda ingin memperkenalkan anak anda dengan persekitaran baru, pastikan pada waktu kurang rangsangan, iaitu kurang bising dan tidak ramai orang.

3. Berkomunikasi dengan jelas dengan anak anda

Komunikasi lisan adalah sukar untuk anak autistik. Oleh itu, cakap dengan sabar dan jelas tanpa menjerit atau agresif kerana ini akan memburukkan keadaan. Anda juga boleh cuba berkomunikasi dengan gambar. Pastikan anda turut mendengar segala apa yang anak anda ingin luahkan.

4. Alihkan perhatian anak anda

Jika puncanya adalah emosi/psikologi, alihkan perhatian mereka kepada benda lain yang mereka minati. Ini termasuklah mainan, filem kegemaran atau musik kegemaran. Jika anak anda telah bertenang, tanya mereka apa sebenarnya punca mereka marah dan cuba untuk mengelakkan punca tersebut berulang.

5. Tukar persekitaran anak anda

Anak anda mungkin tertekan kerana terlalu hipersensitif dengan segala ransangan.  Anda boleh cuba mengalihkan mereka ke persekitaran yang berbeza, atau menukar persekitaran (contohnya mematikan muzik yang kuat), untuk mengurangkan rangsangan. Sebagai contoh, jika anak anda merasakan lampu di sesuatu tempat terlalu terang, alihkan anak anda ke tempat yang lebih malap atau berikan mereka kacamata hitam.

6. Beri ruang untuk anak anda

Cuba biarkan mereka duduk seketika untuk bertenang sendiri, di mana-mana kawasan selamat dengan rangsangan deria yang terhad.

7. Berbincang

Selepas kejadian itu, bincangkannya dengan anak anda. Gunakan pendekatan berasaskan penyelesaian: bukannya menyalahkan atau menghukum anak anda. Tanya anak anda apa punca kejadian tersebut dan bagaimana untuk mengelaknya. Anda juga boleh membantu anak anda menggunakan strategi menenangkan diri seperti mengira, menarik nafas dalam, beredar dan sebagainya.

Selain tip-tip di atas, anak autisme juga boleh dibantu dengan tekanan dalam dan ransangan vestibular. Ini termasuklah membalut anak anda dalam selimut, urutan tekanan dalam atau menekap belakang badannya dengan bantal. Ransangan vestibular melibatkan pergerakan yang mengubah keseimbangan seperti buaian dan berpusing di kerusi.


Rasa Ragu Tentang Puting Payudara Sebab Saiz, Warna & Bentuk Berubah? Ini Alasannya!

Wahai kaum Hawa, anda pernah mempunyai persoalan mengenai puting
payudara
anda?

Atau anda ada cuba
Google
untuk memastikan yang anda mempunyai payudara normal?

Sebahagian daripada anda mungkin tertanya-tanya kenapa puting di
payudara
anda kelihatan berbeza jika dibandingkan dengan orang lain.

Anda mungkin memiliki tiga puting payudara, tumbuh bulu pada puting atau banyak lagi masalah lain pada buah dada, namun jangan risau!

Walaupun puting anda mungkin kelihatan aneh bagi anda, kemungkinan besar bahawa ‘keanehan’ itu sebenarnya normal.

Dan, yang paling penting, anda tidak keseorangan kerana ramai lagi wanita di luar sana mempunyaI ‘sesuatu’ yang berbeza pada puting mereka.

Namun ketahuilah, kelainan pada puting anda mungkin mengandungi maksud yang tertentu mengenai kesihatan diri.

Baca lebih lanjut tentang Kesihatan Wanita
 di sini.

Adakah puting payudara anda tidak normal? Baca kupasan artikel ini:

1. Anda mempunyai saiz puting yang besar ataupun kecil

Jika anda khuatir akan perkara ini, jangan risau! Ini kerana perbezaan saiz puting adalah perkara yang amat normal bagi seseorang wanita.

Selain itu, jika perbezaan saiz ini menimbulkan kerisauan terhadap kesihatan diri anda, ia adalah tidak perlu!

Ini kerana ia tidak membawa apa-apa maksud negatif kepada kesihatan diri anda.

Menurut pakar, saiz puting tidak mempunyai sebarang kaitan dengan keadaan kesihatan yang berbahaya seperti penyakit yang paling digeruni wanita,
kanser payudara.

Oleh itu, anda sudah boleh
stop
fikirkan hal ini kerana memang ternyata bahawa perbezaan pada saiz puting payudara tidak memudaratkan kesihatan diri.

2. “Kenapa warna puting payudara saya pelik?”

Hal ini sama macam perbezaan pada saiz puting!

Puting payudara juga mempunyai warna yang berbeza-beza bagi setiap individu.

Jika warna puting anda pucat dan urat-urat yang berwarna kebiruan jelas kelihatan pada permukaan kulit ataupun puting anda berwarna coklat gelap/ kehitaman, usah risau!

Ini semua ciri yang normal.

Pakar juga kongsikan bahawa warna puting pada payudara seseorang wanita tidak mempunyai apa-apa kesan buruk pada kesihatan.

Ini kerana perbezaan warna puting boleh berlaku disebabkan banyak faktor seperti perbezaan bangsa, etnik, keturunan dan sebagainya.

Pakar turut mengatakan bahawa warna puting kebiasaannya tidak menunjukkan sebarang petanda patologi payudara.

Namun, jika puting anda tiba-tiba bertukar warna, seperti bertukar kepada warna kemerahan tanpa sebab yang munasabah, tindakan segera harus diambil.

Anda harus segera lakukan temujanji bersama doktor kerana dikhuatiri ia mungkin menjadi petanda kanser payudara.

3. Puting mengeluarkan cecair

Pakar mengatakan bahawa kesemua saluran di payudara bergabung ke bahagian puting dan sebab itulah para wanita dapat menyusu.

Namun begitu, terdapat sesetengah kes puting mengeluarkan cecair walaupun mereka bukan sedang menyusu.

Bagi masalah ini, pakar mengatakan punca fisiologi boleh menyumbang kepada faktor keluarnya cecair daripada puting dan perkara ini tidak berbahaya kepada kesihatan.

Menurut Institut Kesihatan Nasional, perkara ini boleh terjadi terutamanya apabila payudara bergeseran dengan pakaian anda.

Namun, anda harus segera berjumpa doktor jika perkara di bawah ini berlaku, ini mungkin menjadi petunjuk kepada tiroid atau kanser payudara:

Ia berlaku kepada kedua-dua belah payudara

Cecair yang keluar daripada
kebengkakan pada puting
 ini menyakitkan, berdarah atau mempunyai rona berwarna kehijauan

4. Puting anda tenggelam?

Jika anda mempunyai puting yang tengelam, ini mungkin kerana faktor kongenital tetapi fahami juga bahawa perkara ini boleh berlaku sekurang-kurangnya sekali dalam seumur hidup seorang wanita.

Ketahuilah bahawa puting yang tenggelam bukanlah perkara yang asing lagi.

Ini kerana ada anggaran bahawa dalam kalangan wanita, 10 ke 20% individu mempunyai puting yang tenggelam.

Puting yang tenggelam sememangnya merupakan perkara yang normal dan boleh terjadi sama ada pada sebelah atau kedua-dua belah payudara.

Bagi wanita hamil yang mengalami perkara ini, anda juga tidak perlu khuatir kerana kebolehan anda untuk menyusukan anak tidak akan terjejas.

Akan tetapi anda mungkin akan mengalami sedikit kesukaran pada permulaannya.

Namun begitu, sekiranya puting payudara anda tiba-tiba tenggelam dan tidak kembali kepada bentuk asalnya, segera dapatkan khidmat nasihat doktor.

Ia mungkin petanda kepada penyakit berbahaya iaitu kanser payudara.


10 Perkara Ini Tanda Anak Alami Tekanan Mental, Mama Papa Kena Pantau Segera!

Tekanan mental boleh terjadi kepada sesiapa tanpa mengira usia, termasuklah kepada anak remaja anda. Jom kenal pasti tanda jika mereka mengalami masalah gangguan mental.

Untuk mendapatkan lebih banyak info tentang Keibubapaan, sila dapatkannya
di sini.

Kesihatan mental anak remaja

Ibu bapa ketahuilah, anak akan mengharungi pelbagai
peralihan dalam fasa remaja,
 baik dari segi
fizikal, emosi, hormon, seksual, sosial dan intelek.

Bagi kebanyakan remaja, semua perubahan tersebut boleh mengakibatkan 1 atau lebih tekanan mental, di mana ia boleh menjadi perkara yang membimbangkan dan mengancam nyawa.

Terdapat beberapa jenis gangguan mental yang boleh berlaku dalam
kalangan remaja
. Antara jenis yang paling biasa adalah:

Kebimbangan umum – Rasa bimbang yang berlebihan tentang pelbagai isu harian

Fobia sosial – Kesedaran diri yang teruk dan berasa tidak selamat dalam persekitaran sosial

Kemurungan – Rasa sedih, kebimbangan dan/atau kekosongan yang berterusan

10 tanda amaran awal anak mengalami tekanan mental

Pakar mendefinisikan penyakit mental secara berbeza daripada kebanyakan kita – dengan melihat beberapa kriteria tertentu untuk menentukan sama ada seseorang itu mempunyai penyakit mental atau tidak.

Beberapa tanda perubahan boleh dilihat
pada remaja
 dalam aspek seperti:

Kurang menjaga kebersihan diri

Kurang menitikberatkan penjagaan diri secara tiba-tiba dan berterusan adalah antara gejala yang menunjukkan wujud masalah lebih mendalam dalam kalangan remaja.

Jika anda menyedari anak remaja tidak memberus gigi, mencuci rambut atau menukar pakaian selama berminggu-minggu, bahkan berbulan-bulan, ada kemungkinan mereka
bergelut dengan kemurungan
,
gangguan bipolar,
 trauma atau bentuk lain penyakit mental.

Perubahan emosi melampau kesan tekanan mental

Perubahan ketara personaliti secara mendadak dan tidak bersesuaian boleh menjadi petanda gangguan kesihatan mental.

Sekiranya anak menunjukkan tanda agresif tidak normal, tingkah laku mencari keseronokan impulsif atau perasaan kegembiraan (euforia) tidak terkawal, lakukan pemeriksaan doktor untuk lebih kepastian.

Perubahan dalam selera makan

Penurunan atau penambahan berat badan berlebihan boleh menjadi petanda anak mungkin bergelut dengan
gangguan pemakanan
.

Menurut
National Eating Disorders Association
(NEDA), separuh daripada perempuan dan hampir satu pertiga daripada lelaki mengamalkan taktik tidak sihat seperti tidak makan, muntah atau mengambil julap untuk
mengawal berat badan mereka.

Manakala, terdapat juga remaja yang menyembunyikan makanan secara rahsia atau tidak dapat mengawal pengambilan makanan yang menunjukkan gangguan makan berlebihan.

Prestasi akademik menurun

Pencapaian akademik yang lemah dan penyakit mental cenderung berkaitan.

Sedikit kegagalan adalah perkara biasa, namun penurunan prestasi akademik yang berterusan menunjukkan isu yang lebih penting.

Sekiranya anak tidak mengalami masalah seperti
ADHD atau disleksia,
 namun mereka berdepan kesukaran untuk fokus, berorganisasi, merancang, mengingati atau melaksanakan tugas mudah – ia boleh menandakan
gejala kebimbangan
, kemurungan atau bentuk lain penyakit mental.

Tekanan mental menyebabkan hilang minat berkaitan hobi dan aktiviti

Remaja yang tertekan cenderung hilang minat dalam hampir semua perkara – walaupun aktiviti yang diminatinya.

Adakah anak menarik diri daripada sukan, muzik, tarian atau sebarang aktiviti kokurikulum yang disukainya? Tidak lagi gemar melakukan hobi kegemaran? Awasi tanda ini ya!

Baca juga:

Tidak bertenaga atau kurang motivasi

Normal untuk anak remaja menunjukkan tanda
keletihan fizikal,
 mental atau motivasi sekali-sekala.

Tetapi jika anak mula menunjukkan gejala keletihan atau kelesuan melampau, ia boleh menjadi tanda wujud masalah mental.

Perkara yang perlu dikenal pasti adalah rasa mengantuk berterusan sepanjang hari, pergerakan perlahan atau malas, kesukaran untuk terus terlibat dalam aktiviti sekolah atau luar.

Masalah tidur, antara kesan tekanan mental

Seorang remaja memang suka tidur dan ia normal kerana mereka memerlukan tidur sekurang-kurangnya 8 hingga 10 jam pada setiap malam.

Tetapi sekiranya anda menyedari corak tidur yang pelik seperti
tidur berlebihan atau insomnia
 – ia mungkin petunjuk penyakit mental mungkin wujud.

Mengasingkan diri daripada rakan dan keluarga

Adakah anak remaja anda semakin gemar memencil dan mengasingkan diri mereka?

Ia adalah perkara biasa untuk remaja menyembunyikan kemurungan atau kebimbangan kerana takut dihakimi mahupun disalahertikan, jadi cara terbaik adalah dengan mengelakkan rakan dan keluarga.

Kesan tekanan mental #Rasa diri tidak berharga

Masa remaja
 adalah masa sukar bagi kebanyakan anak dan perasaan sedih, malu atau rasa bersalah sering wujud dari masa ke masa.

Sekiranya perasaan tersebut berpanjangan sehingga mengakibatkan anak berdepan kesukaran menguruskan kehidupan seharian, ada kemungkinan mereka alami masalah lebih serius.

Penyalahgunaan dadah atau alkohol

Remaja yang mengalami kemurungan yang tidak didiagnosis, kebimbangan, ADHD, gangguan bipolar atau jenis penyakit lain sering mengambil ubat tertentu untuk melarikan diri.

Malangnya, tindakan tersebut boleh memburukkan keadaan dan menyebabkan penyalahgunaan bahan.

Jika anda percaya anak terlibat dalam penggunaan ubatan terlarang atau alkohol berat, bawa mereka untuk pemeriksaan doktor segera.

Amnya, masalah mental pada remaja boleh diatasi jika langkah pencegahan awal dilakukan.

Sebagai ibu bapa,
 berbincang dengan anak remaja sekiranya wujud kebimbangan di hati anda jika melihat mereka seperti tertekan atau berlaku
perubahan dalam tingkah laku
.


Anak Tercekik Anggur? Mama, JANGAN LAKUKAN 3 Perkara Ini Jika Si Manja Tercekik Makanan!

Terujanya bila si comel anda sudah mula makan makanan pejal, kan?
Pasti ibu bapa mahu cuba berikan bayi pelbagai jenis makanan untuk mengetahui kesukaannya selepas anak masuk 6 bulan
.

Tetapi awas ya, berhati-hatilah dengan risiko bayi tercekik lagi-lagi kerana anggur!

Eh, takkanlah anggur pun tak boleh? Banyaknya pantang larang bab makanan bayi kini. Ada sebabnya wahai ibu bapa, dan anda harus ambil tahu mengenai perkara ini.

Artikel ini membincangkan bahana anggur untuk bayi, dan masa yang sesuai untuk memperkenalkan buah manis ini kepada si comel anda.

Anggur kan sedap, kenapa tak boleh ya?

Jangan salah anggap, bukan tak boleh sepenuhnya. Cuma, anggur seeloknya diberikan kepada anak anda apabila mereka lebih dewasa.

Banyak kes yang sudah dilaporkan mengenai kejadian bayi tercekik anggur yang menyebabkan maut di seluruh dunia.

Sebagai contoh, di United Kingdom, terdapat kes di mana seorang bayi lelaki berumur 17 bulan tercekik semasa memakan anggur di rumah bersama keluarganya.

Ahli paramedik berjaya mengeluarkan anggur tersebut tetapi anak kecil tersebut meninggal dunia.

Saiz dan bentuk anggur menyebabkan
ia senang tersekat dalam saluran pernafasan anak anda apabila tercekik.

Kanak-kanak mudah tercekik jika diberikan anggur kerana:

Tidak mempunyai set gigi yang lengkap

Baru belajar mengunyah makanan dengan betul

Refleks menelan masih berkembang

Saluran pernafasan lebih kecil berbanding dewasa

Jadi, bilakah saya boleh bagi anggur untuk bayi saya?

Pakar bersetuju bahawa tiada umur yang spesifik untuk beri anak makan buah anggur.

Apa yang penting, pastikan anak dapat memegang buah dan mengunyah dengan baik untuk mengelakkan tercekik.

Buat anak yang masih berada di prasekolah
, anda boleh memberikan anggur yang telah dipotong separuh atau suku.

Terdapat laporan anak kecil berumur lima tahun di United Kingdom meninggal dunia kerana tercekik anggur. Anggur tidak dapat dikeluarkan dari tekak dan anak kecil tersebut meninggal dunia kerana sakit jantung.

Ia lebih selamat untuk dimakan oleh anak anda jika kulit anggur dibuang terus. Hal ini kerana selaput anggur yang licin akan menyukarkan proses mengeluarkan anggur dari tekak anak sekiranya tercekik.

Nak anggur juga! Bagaimana ya?

Jika anda masih ingin menghidangkan anggur sebagai makanan bayi, kupaslah kulit anggur,
lunyaikan seperti prun dan barulah dihidangkan kepada si manja anda.

Suap si manja anda perlahan-lahan dan peka jika anak anda tersedak ketika makan.

Pastikan bahawa anda sentiasa bersama si manja ketika dia sedang makan dan peka akan tanda-tanda tercekik.
Selain itu, pastikan anak anda tidak ada alergi makanan sebelum mencuba menu baru.

Makanan bayi lain yang harus dielakkan

Makanan yang tidak sesuai atas risiko mudah tercekik bagi anak
 yang berumur 4 tahun ke bawah ialah :

Jagung dan jagung bertih

Kekacang dan bijirin

Daging, ayam atau keju yang dipotong besar

Gula-gula, gula-gula getah

Buah-buahan atau sayuran bertekstur keras seperti epal dan karot

Buah atau sayur berkulit licin – anggur, tomato ceri

Sosej, kecuali saiz potongan sesuai untuk umur

Makanan mudah melekit seperti mentega kacang (boleh diberikan jika disapukan sedikit atas roti)

Jika anak saya tercekik, bagaimana ya?

Pertama sekali, anda harus peka akan tanda dan simptom tercekik seperti:

Mencengkam bahagian dada atau leher

Tidak dapat bercakap, bernafas atau batuk

Jika anak tercekik dan anda tidak mempunyai pengalaman pertolongan kecemasan
, bawalah anak anda ke hospital secepat mungkin atau dapatkan pertolongan paramedik.

Jangan sesekali melakukan perkara seperti di bawah kerana ia boleh memudaratkan keadaan:

Jangan memasukkan jari ke dalam tekak anak anda. Ia akan menolak makanan lebih jauh ke dalam tekak.

Jangan memberikan air kepada anak anda.
 Bukan sahaja memudaratkan, air tidak akan membantu mengeluarkan makanan tersebut.

Jangan menggoncang atau membalikkan tubuh anak anda. Ini boleh menjurus kepada kecederaan lebih lanjut dan menggerakkan makanan lebih ke dalam tekak si kecil.

Konklusi

Mencegah lebih baik daripada merawat.

Terdapat banyak lagi makanan lain selain anggur yang selamat untuk diberikan kepada anak anda. Cubalah elakkan makanan yang boleh memudaratkan mereka,
dan seeloknya menambahkan makanan yang bernutrisi tinggi untuk perkembangan mereka.

Berbincanglah dengan doktor atau pegawai dietetik mengenai pemakanan yang sesuai untuk si comel anda.


Anak Warisi Perangai Tantrum & Mengamuk Dari Ibu Ayah Yang Tak Boleh Kawal Sikap Marah!

Pasti anda pernah ditegur supaya mengawal kemarahan agar anak tidak terikut dengan perangai tersebut. Tetapi boleh ke sikap pemarah itu diwarisi anak-anak? Hello Doktor ada perinciannya.

Jadi ikutan

Mempunyai anak yang berusia antara 2 hingga 6 tahun merupakan tempoh penting dalam tumbersarannya. Ini kerana ia merupakan waktu kritikal yang akan membentuk sikap dan sifat anak.

Sejujurnya tingkah laku anak-anak terbentuk secara semula jadi dan juga melalui persekitaran. Ini melibatkan faktor berkaitan genetik serta pengalaman hidup yang dilalui oleh anak-anak sewaktu membesar.

Genetik yang diturunkan pada anak akan membentuk sifat dalam diri anak. Ditambah pula dengan keadaan persekitaran serta kehidupan yang dilalui. Jadi tidak mustahil jika ibu seorang yang garang dan bapa pula seorang yang baran, maka akan terbentuk anak yang akhirnya akan menjadi seorang individu pemarah dan baran.

Sikap sebagai teladan

Untuk membentuk sikap dan sifat positif dalam diri anak, ia sudah tentu harus dimulakan oleh ibu bapa itu sendiri. Berikut adalah beberapa cara yang boleh di amalkan:

Berbicara

Cuba untuk luangkan masa bersama anak dan berbual. Pilihlah topik yang bersesuaian dengan pemikiran anak. Gunakan
nada suara
 yang rendah dan lembut. Elakkan berbicara mengenai perkara yang membosankan.

Nasihat

Jika anak melakukan kesalahan, usah ditegur dengan cara memarahi atau menengking. Sebaliknya, gunakan cara yang berhemah. Jangan terus melenting. Ini kerana ia hanya memburukkan keadaan.

Percayalah, jika anda cuba untuk menasihati anak selepas memarahinya, teguran itu tidak akan didengar. Malahan kecenderungan untuk anak kembali melakukan kesalahan yang sama adalah tinggi. Jadi tegurlah dengan baik, okay?

Aktiviti

Biasanya kalau hujung minggu, apakah aktiviti yang anda selalu lakukan bersama anak-anak? Tak ada? Haaa…ini contoh yang tidak baik. Tahu tak, apabila anda meluangkan masa melakukan
 aktiviti bersama anak
-anak, ia seperti anda sedang memberikan perhatian kepada mereka.

Melakukan
 aktiviti bersama anak
, secara tidak langsung dapat melatih pancaindera anak dan melahirkan rasa ingin tahu dalam diri anak. Sebagai contoh, jika anak gemarkan aktiviti seni, tak salah kalau anda tunjukkan bakat anda dalam melukis, mewarna atau mungkin menghasilkan kapal terbang kertas. Ini secara tidak langsung dapat mengasah kreativiti anak.

Kawal kemarahan

Adakalanya kita tidak dapat
mengawal rasa marah.
 Namun, sebaiknya apabila di depan anak-anak, cuba untuk mengawal sedaya yang termampu. Ini adalah penting mengekalkan rasa hormat dalam diri anak.

Jika ada perkara yang mungkin anda tidak sukai, seperti makanan yang tidak sedap, usah merungut di depan anak. Ini penting untuk mengajar anak erti bersyukur dan berterima kasih atas segala yang diperolehi.

Dalam hubungan suami isteri, kita sudah tentu tidak dapat mengelak daripada berlakunya perselisihan faham. Walau bagaimanapun, jangan sesekali bergaduh di hadapan anak. Lakukan sebarang perbincangan di dalam ruang yang tertutup dan tidak dapat dilihat atau didengar anak-anak.

Jadi cara yang terbaik adalah untuk
mengawal kemarahan dan emosi
 anda. Ini kerana anda adalah contoh yang akan menjadi ikutan anak. Jangan biarkan anak membesar dan dipengaruhi dengan sikap dan tingkah laku yang tidak elok itu.

Anda mungkin berminat untuk membaca artikel:

Isu Kewangan? Cara Pengendalian Betul Buat Ibu Bapa Tunggal

Alamak! Sikap Ibu Bapa Boleh Jadi Punca Wujud Anxiety Pada Anak?

Perhatian Ibu Bapa! Ini 5 Tanda Anak Anda Akan Jadi Genius Dewasa Kelak


Encik Suami Nak Goda Isteri? Manfaatkan 7 Bahagian Tubuh Ini, Pasti 'Orang Rumah' Geram!

Wanita bukan satu-satunya makhluk seksi yang mampu naikkan nafsu syahwat. Tidak kurang hebatnya lelaki, mereka juga ada daya tarikan seksual tersendiri, lebih-lebih lagi di mata isteri. Jadi, apa ciri-ciri lelaki seksi?

Jujur saja, kita semua mempunyai bahagian badan kegemaran apabila dikaitkan dengan tarikan seksual, kan?

Bagi golongan suami, mereka mungkin lebih cenderung untuk
terangsang dengan bahagian dada dan punggung isteri.

Oleh itu, tidak mengejutkan untuk penulis katakan bahawa para wanita juga memiliki pemikiran yang sama!

Buat para suami di luar sana, tunggu apa lagi? Jom kenal pasti bahagian-bahagian tubuh lelaki seksi untuk merancakkan lagi aktiviti bercinta!

Untuk mendapatkan lebih banyak info tentang Kesihatan Seksual, sila dapatkannya
di sini.

7 bahagian tubuh lelaki seksi

Penulis telah mengumpulkan 7 bahagian badan lelaki seksi yang cenderung menarik perhatian, dan anda mungkin terkejut dengan apa yang tidak termasuk di dalam senarai ini!

#1 Torso

Menurut kajian tahun 2017, sebanyak 24% wanita mendapati dada merupakan bahagian yang paling menarik untuk seorang lelaki seksi, dan 13% pula memilih kawasan perut.

Jika digabungkan, torso lelaki mempunyai daya tarikan yang lebih tinggi berbanding bahagian tubuh lain.

Para suami, kalau mahu nikmati seks panas, cuba ‘buat badan’ sedikit dan singkirkan perut buncit itu, mana tahu boleh buat isteri lebih ghairah?

#2 Mata

Kata orang, dari mata turun ke hati… Ternyata mata juga boleh menjadi antara daya tarikan lelaki seksi!

Kajian yang dijalankan oleh Dr Kang Lee, Ahli Psikologi di The University of Toronto mendapati, individu dengan mata berukuran sederhana dan berposisi seimbang dilihat paling menarik.

Hal ini berpunca daripada otak kita yang mendapati ciri-ciri mata tersebut sebagai ‘
mathematically average’
, kerana ia menandakan kepelbagaian gen dan kesihatan pembiakan yang lebih baik.

Bagaimana rupanya mata ‘
mathematically average’
?

Menurut kajian, ruang optimum antara mata dan mulut haruslah kira-kira sepertiga dari panjang wajah anda.

Manakala, jarak antara mata anda mestilah kurang daripada separuh lebar wajah anda.

Apa lagi?
Goda isteri dengan kuasa mata seksi
 anda untuk nikmati hubungan seks panas!

#3 Lengan

Lengan, buat para lelaki ia mungkin bukan perkara yang pertama terlintas di fikiran ketika menilai bahagian tubuh wanita.

Tetapi, bahagian lengan ternyata memperoleh 19% undian dalam sebuah kajian, menempatkannya di kelompok atas dalam ‘senarai nafsu’ wanita.

Lengan yang berotot mempunyai simbolik lelaki gagah perkasa, yang membuatkan wanita rasa selamat dan dilindungi untuk berada di sisi.

Selain itu, pakar juga menghasilkan teori bahawa golongan wanita tertarik dengan lengan kaum Adam dek
fizikal berurat yang memberikan visual seakan zakar.

Menarik bukan? Apa pendapat anda, setuju?

#4 Lelaki seksi – Mulut

Katanya, senyuman mampu menawan hati… Percaya atau tidak, ada segelintir wanita yang tidak bersetuju dengan kenyataan ini!

Kajian mendalam yang dilakukan oleh Profesor Jessica Tracy di University of British Columbia mendakwa, perempuan lebih mudah terpikat dengan aura ‘
bad boy’.

Penemuan itu menunjukkan, sesetengah wanita tidak tertarik pada lelaki yang selalu tersenyum dan berpenampilan gembira, malah mereka lebih cenderung memilih jenis lelaki versi sebaliknya.

Kajian menunjukkan bahawa
wanita mengaitkan lelaki dengan fizikal
macho
,
gagah dan berkemampuan untuk melindungi. Maka, lelaki dengan gaya
‘bad boy’
menjadi pilihan!

#5 Lelaki seksi – Bahagian belakang & bahu

Kajian pada tahun 2013 dalam
Proceedings of the National Academy of Sciences
, para penyelidik menjumpai penemuan yang mungkin mempengaruhi rutin gim anda.

Kajian tersebut telah meminta golongan wanita untuk memilih jenis badan pilihan lelaki.

Walaupun kebanyakan
wanita kerap memilih lelaki yang lebih tinggi dan berotot
, namun para saintis juga menemui dapatan mengejutkan mengenai nisbah bahu ke pinggul.

Dengan kata lain, lelaki yang memiliki bahu bidang dan belakang badan berbentuk ‘V’ dilihat lebih menarik dan seksi!

#6 Punggung

Satu perkara yang dapat disimpulkan dalam beberapa tinjauan adalah, wanita sebenarnya tidak jauh beza pun dengan lelaki.

Ini kerana, golongan wanita juga
gemar melihat punggung yang anjal dan berotot
, lebih-lebih lagi apabila lelaki mengenakan seluar yang ketat.

Visual bahagian tubuh ini sahaja sudah dapat membuatkan para isteri berasa geram, apatah lagi jika dipegang, kan?

Jadi jangan sia-siakan kelebihan ini, manfaatkan aset anda untuk hubungan seks panas!

#7 Tangan yang kuat

Kaum Hawa dikenali dengan sifat
detail-oriented.

Dalam sebuah tinjauan, wanita menyukai tangan seseorang lelaki kerana ia mencerminkan banyak perkara tentang dirinya seperti; jenis pekerjaan dan juga kerajinan terhadap penjagaan tubuh badan.

Seperti yang mungkin anda jangkakan, tangan lelaki yang lebih besar dikaitkan dengan maskuliniti dan kelihatan lebih ‘jantan’.

Akhir kata…

Mudah-mudahan dengan perkongsian di atas, sedikit sebanyak membantu para suami di luar sana menggunakan kelebihan dimiliki
untuk menambah rencah ke dalam hubungan kelamin!

Jika anda berbadan besar, usah bersedih! Kalian masih mempunyai waktu untuk membina badan dan membuang lebihan-lebihan lemak.

Di samping menguruskan badan, kualiti kesihatan anda juga akan meningkat dan yang paling penting, isteri pun lebih gembira!


Sudah Cucuk Vaksin AZ, Tapi Nak Beralih Ke Pfizer Pula! Boleh Ke Campur Dua Vaksin COVID-19?

Siapa sangka, di sebalik kegusaran orang ramai terhadap kesan sampingan vaksin AstraZeneca, pakar telah menemui satu solusi yang mungkin dapat membantu banyak negara. Ini terutamanya mereka yang tidak mempunyai bekalan vaksin yang mencukupi. Menurut pakar, kita mungkin dapat campur dua vaksin yang berbeza pada masa hadapan untuk membanteras COVID-19.

Kajian yang diterbitkan di dalam
The Lancet
 ini melaporkan campuran dua vaksin iaitu
vaksin Pfizer-BioNTech
 dan AstraZeneca dapat menghasilkan reaksi imun yang kuat terhadap penyakit berjangkit, COVID-19.

Oleh sebab itu, tidak mustahil kita dapat lihat penggunaan vaksin yang berbeza pada masa hadapan untuk melawan penyakit berjangkit.

Sebagai contoh, mungkin akan ada yang
mendapat vaksin AstraZeneca
 untuk dos pertama dan disusuli pula dengan
vaksin Pfizer-BioNTech
 untuk dos kedua.

Manakala, untuk suntikan
booster
atau penggalak pula, mungkin vaksin lain pula yang akan digunakan.

Malah, negara-negara yang tidak mempunyai vaksin yang mencukupi juga boleh menerima banyak faedah jika suntikan vaksin boleh dicampur.

Jika berlakunya sebarang kekurangan vaksin, negara tersebut masih boleh meneruskan program vaksinasi tanpa sebarang masalah.

[covid_19]

Untuk
 mendapatkan lebih banyak info tentang coronavirus di Malaysia, sila dapatkannya
di sini
.

Campur dua vaksin, selamat atau tidak?

Sebanyak 830 orang dewasa berusia 50 tahun ke atas telah mengikuti kajian di atas. Mereka dijadualkan untuk mengambil sama ada vaksin Pfizer atau AstraZeneca terlebih dahulu, dan vaksin lain kemudiannya.

Kajian tersebut mendapati individu yang mendapat suntikan vaksin dengan dos yang berbeza lebih berisiko untuk
mendapat kesan sampingan yang sederhana
 seperti demam, seram sejuk, pening kepala, sakit sendi dan sakit otot.

Walau bagaimanapun, kesan sampingan ini tidak berlarutan dalam jangka masa yang panjang. Malah, buat masa ini, tidak ada sebarang masalah kesihatan lain yang dikesan.

Namun, saintis mendapati mereka yang mengambil dua dos vaksin yang berbeza mempunyai respons antibodi yang lebih tinggi. Malah, responsnya lebih kuat berbanding mereka yang mengambil dua dos vaksin AstraZeneca!

Walau bagaimanapun, mungkin perlu ada banyak lagi kajian lain yang harus dilakukan pada masa hadapan.

Namun, beberapa negara seperti Sepanyol dan German sudahpun menawarkan vaksin Pfizer-BioNtech atau Moderna untuk dos kedua kepada penerima vaksin AstraZeneca.

Di Sepanyol, pemberian vaksin AstraZeneca kepada orang dewasa berusia 60 tahun ke bawah telah dihentikan sepenuhnya
disebabkan risiko darah beku yang jarang berlaku.

Kebanyakannya masih belum mendapat suntikan vaksin kedua sehingga hari ini.

Baca juga:

Ibu Ayah, Ini Sebab Mengapa Anak Remaja Anda Perlu Ambil Vaksin HPV

Vaksin COVID-19 Sebabkan Kematian? Ada Perkara Tersembunyi Yang Anda Tak Tahu

Campur dua vaksin bukanlah perkara luar biasa

Walaupun kedengaran pelik, campur dua vaksin bukanlah sesuatu yang baharu. Malah, saintis yang terlibat dengan
vaksinasi untuk HIV
 sudah lama menimbangkan penggunaan dua dos vaksin yang berbeza untuk penyakit ini.

Namun, hingga hari ini masih belum ada vaksin HIV/AIDS yang efektif. Walaupun begitu, vaksin yang paling efektif telah dihasilkan pada tahun 2012 dan merupakan kombinasi beberapa jenis vaksin yang berbeza.

Vaksin Ebola yang dihasilkan
 oleh
Johnson & Johnson
 merupakan salah satu contoh vaksin campuran yang digunakan hingga ke hari ini. Vaksin ini juga dapat memberikan imuniti yang berkekalan dalam satu jangka masa yang lama.

Malah, mereka yang bertanggungjawab dalam penghasilan vaksin AstraZeneca juga sedang melihat kemungkinan untuk menggabungkan suntikan pertama vaksin mereka dengan vaksin Sputnik V dari Rusia.

Selain imunisasi yang lebih kuat, amalan campur dua vaksin mungkin dapat menghalang vaksin daripada menjadi kurang efektif terhadap varian baharu.

Sebarang perubahan dalam pemberian vaksinasi juga merupakan sesuatu yang normal. Malah, vaksin influenza juga diolah setiap tahun supaya ia terus efektif dan sejajar dengan pengetahuan yang sedia ada.

Bagaimana pula dengan Malaysia?

Menurut Khairy Jamaluddin, Menteri Penyelaras
Program Imunisasi COVID-19 Kebangsaan
 (PICK), buat masa ini kerajaan masih mempertimbangkan manfaat campur dua vaksin.

Namun, beliau juga tidak mahu tergesa-gesa dan ingin mendapatkan data yang lebih banyak sebelum membuat sebarang keputusan. Tetapi, beliau tetap optimis akan penggunaan dua dos vaksin yang berbeza.

Buat masa ini, semua penerima vaksin akan menerima vaksin yang sama untuk kedua-dua dos. Namun, beliau juga tidak menafikan kemungkinan untuk mencampur dua dos vaksin pada masa hadapan.

Menurut WHO pula, masih belum ada data yang cukup untuk menggalakkan amalan campur dua vaksin. Menurut polisi, semua orang perlulah mengambil dua dos vaksin daripada jenis yang sama.

Namun, mereka tidak menolak kemungkinan amalan ini mungkin akan dilakukan pada masa akan datang.

Sains sering berubah dan pengetahuan juga makin berkembang. Malah, dari segi immunologi juga, amalan mencampur dua vaksin bukanlah sesuatu yang mustahil.

Apa yang penting,
elakkan memilih vaksin mengikut jenama.
 Vaksin yang terbaik adalah vaksin yang paling cepat yang boleh anda dapatkan.

Ketika ini, kita sedang bergelut untuk menurunkan jumlah kes harian. Tanpa vaksinasi, kita mungkin akan terus lumpuh dek penyakit berjangkit dan semakin jauh dengan kebebasan yang diingini.

[mc4wp_form id=”115319″]

#HelloHealthGroup, #HelloDoktor, #HelloHealthCoronaVirus


7 Sebab Mengapa Kulit Anda Sering Kering Dan Gatal, Ubah Tabiat Ini Sekarang!

Kulit kering dan gatal boleh membuatkan ramai individu berasa tidak selesa, terutamanya apabila ia melibatkan situasi sosial (ataupun keintiman), di mana sentuhan dengan kulit kering dan gatal amat diperlukan.

Apa yang lebih memburukkan keadaan adalah apabila kulit bukan sahaja kering dan gatal, malah juga mula mengelupas! Namun usah khuatir, jika anda mengalami keadaan seperti di atas, baca artikel ini untuk mengetahui cara merawat kulit kering yang boleh diamalkan.

Punca Masalah Kulit Kering Dan Gatal

Kulit kering atau lebih dikenali sebagai xerosis di dalam bahasa perubatan merupakan masalah lazim yang dialami oleh kebanyakan individu
1
. Antara simptom yang sering dikaitkan dengan permasalahan ini adalah:

Kulit terasa tegang (terutamanya selepas mandi dan berenang)

Kulit kelihatan kasar

Gatal-gatal

Kulit mengelupas dan merekah

Kulit berwarna seakan kekelabuan

Kemerahan (
keradangan kulit
)

Keadaan kulit ini boleh disebabkan oleh faktor persekitaran, masalah kulit yang diwarisi atau gabungan di antara kedua-duanya. Antara faktor persekitaran yang boleh menyebabkan masalah kulit kering dan gatal adalah:

Cuaca

Jika anda tinggal di negara yang mempunyai empat musim, keadaan kulit akan menjadi lebih kering terutamanya pada musim sejuk
2
. Ini berikutan penurunan suhu persekitaran dan kadar kelembapan rendah yang mempengaruhi keupayaan kulit untuk mengekalkan kelembapan badan.

Jika anda tinggal di kawasan beriklim panas pula, faktor suhu kebiasaannya tidak akan mempengaruhi keupayaan tersebut.

Kehangatan persekitaran punca kulit kering dan gatal

Selain itu, faktor kelembapan di persekitaran juga merupakan salah satu punca kulit kering
2
.

Pendedahan kepada api dapur, alat pemanas badan dan pendiangan (
fireplace
) boleh menurunkan kadar kelembapan di persekitaran. Ini boleh mengakibatkan kulit anda menjadi
kering dan kusam
.

Mandi menggunakan air panas

Seronoknya jika dapat
mandi menggunakan air panas
 setelah pulang dari bekerja, bukan? Namun tahukah anda, tindakan tersebut boleh menyebabkan kulit kering dan gatal?

Ini berikutan kerana sifat air panas yang berupaya untuk menarik keluar lembapan dan minyak daripada permukaan kulit
2
.

Bahan kimia di dalam sabun dan pencuci baju

Kebanyakan gel mandian, syampu, sabun pencuci baju dan sabun buku dihasilkan khas untuk membuang minyak pada permukaan kulit
1
.

Walaupun ia kedengaran seperti satu berita baik buat kulit kerana ia boleh mencegah
pertumbuhan jerawat
, namun perkara tersebut sebenarnya boleh menjadi punca kulit kering dan gatal.

Masalah keradangan kulit (dermatitis)

Selain daripada faktor persekitaran, masalah keradangan kulit (dermatitis) juga boleh menyebabkan kulit anda kering
2
. Antara masalah keradangan kulit yang sering terjadi adalah:

Dermatitis sentuh

Dermatitis sentuh iritasi

Dermatitis sentuh alergik

Dermatitis seborea

Dermatitis atopik (ekzema)

Keadaan kesihatan lain seperti psoriasis dan
kencing manis jenis 2
 juga boleh menyebabkan masalah kulit kering dan gatal.

Kulit Kering Dan Gatal
, Kenal Pasti Faktor Penyumbang

Walaupun masalah ini kelihatan seperti jarang berlaku pada kebanyakan individu, namun ia lazim dialami oleh sebahagian besar populasi umum. Individu yang mempunyai faktor risiko tertentu memiliki kebarangkalian yang lebih tinggi berbanding individu lain untuk mendapat permasalahan ini.

Antaranya seperti:

Faktor usia punca kulit kering bersisik

Masalah kulit lazimnya dialami oleh golongan berusia. Lebih daripada 50% individu yang berusia 40 tahun dan ke atas mempunyai masalah kulit kering
1
.

Pekerjaan

Pekerjaan tertentu yang melibatkan penggunaan air setiap hari seperti jururawat dan pekerja salun gunting rambut mudah untuk mendapat masalah kulit kering
1
.

Mereka yang bekerja sebagai penyelamat (
lifeguard
) dan atlet renang juga mempunyai risiko yang sama memandangkan mereka terdedah kepada
air berklorin
.

Cara Merawat Kulit Kering
 Dengan 5 Produk Berikut

Namun usah bimbang, masalah kulit kering merupakan keadaan kesihatan yang boleh dihindari dan dirawat. Antara langkah yang boleh diambil adalah seperti mendapatkan rawatan daripada produk terbaik yang mampu merawat kulit kering, seperti:

Skin Cleanser

 Skin Cleanser
 merupakan sabun mandian yang berfungsi untuk membersih sambil menghidrat secara aktif tanpa menyingkirkan kelembapan yang bertindak sebagai pelindung semula jadi kulit.

Skin Cleanser
yang mengandungi formula bebas sabun dan pewangi amat sesuai untuk digunakan sebagai sabun mandian buat mereka dengan masalah kulit kering dan gatal.

Di samping itu, manfaatkan produk yang mengandungi formula pH seimbang
3
 dan tidak merengsakan kulit kerana ia sesuai digunakan pada semua jenis kulit seperti kulit kering, berminyak, kombinasi atau
kulit sensitif
.

Body Wash

Bagi mereka dengan masalah kulit sensitif sehingga boleh mengakibatkan wujudnya alahan kulit seperti kegatalan, penggunaan
body wash
 yang sesuai adalah antara cara merawat kulit kering yang amat disarankan pakar.

Di samping itu,
Body Wash
dengan formula bebas sabun, pewangi, paraben dan steroid harus diutamakan kerana ia juga sesuai digunakan setiap peringkat umur!

Body Moisturizer

Menggunakan pelembap kulit
4
 adalah rutin penting dalam penjagaan kulit seharian, terutamanya buat individu yang menghadapi masalah kulit kering dan gatal.

Body Moisturizer
 atau pelembap kulit boleh membantu untuk mengurangkan masalah kulit kering dan kegatalan. Pelembap ini dapat memastikan kulit kekal terhidrat serta berperanan mengunci lembapan pada kulit supaya ia kekal tahan lebih lama.

Atasi Masalah Kulit Yang Dialami

Kebanyakan masalah kulit kering dan gatal sebenarnya boleh dirawat. Namun, penting untuk anda mengamalkan teknik penjagaan kulit yang betul bagi mengekalkan kelembapan dan kesihatan kulit pada tahap yang optimum.

Akan tetapi, jika masalah kulit anda semakin teruk
6
, sebaiknya berjumpalah dengan pakar kulit bagi mengetahui cara merawat kulit kering yang terbaik.

Diharap perkongsian ini memberikan manfaat kepada anda dan dapat membantu dalam mengatasi
masalah kekeringan kulit
 yang anda alami. Semoga keadaan kulit anda akan bertambah baik dengan penggunaan produk yang berkesan.

Teruskan pembacaan tentang penjagaan kulit badan dan wajah yang tepat di laman web Hello Doktor.


Bernafas Pun Ada Caranya, Ini 4 Teknik Pernafasan Yang Baik Jika Sedang Stress!

Tanpa teknik bernafas yang betul, anda boleh berdepan risiko untuk mengalami masalah bernafas. Ini terutamanya ketika
anda sedang tertekan
. Jadi apakah cara atau teknik pernafasan yang betul?

Untuk mendapatkan lebih banyak info berkenaan Kesihatan Mental, anda boleh klik
di sini
.

Kawalan teknik bernafas

Jika anda mempunyai kanser paru-paru, anda pasti berdepan dengan masalah kesukaran bernafas.

Ia adalah perkara yang boleh tekanan dan semakin anda tertekan, semakin sukar untuk
anda bernafas
, yang akhirnya menyebabkan kesan
spiraling.

Berikut adalah 4 teknik bernafas yang dapat membantu anda melalui hari-hari anda dengan lebih baik.

Ia mungkin kelihatan mudah dari situasi yang sebenar.

Langkah 1
 – Jika boleh, duduk tegak. Ini membantu meningkatkan ruang dalam paru-paru untuk menyalurkan lebih banyak oksigen.

Langkah 2
 – Bernafas secara perlahan melalui hidung dan hembuskan melalui mulut.

Apabila ada sedang menyedut udara, pastikan mulut anda tertutup. Semasa menghembuskan nafas, pastikan bibir anda seperti ingin bersiul.

Cuba gandakan tempoh hembusan nafas yang keluar berbanding ketika anda menyedut udara. Ini membolehkan semua udara lama keluar dan memberikan lebih banyak ruang untuk oksigen baru.

Langkah 3
 – Bernafas dengan otot dada bahagian bawah, turut dikenali sebagai diafragma.

Langkah 4
 – Tenang otot di bahagian leher, bahu dan dada ketika bernafas.

Cuba teknik ini ketika anda merasa sukar untuk bernafas.

Teknik pernafasan tenang

Pernafasan yang tenang adalah satu teknik yang bukan sahaja dapat membantu anda bernafas tetapi juga membantu mengurangkan ketegangan fikiran.

 Jika anda merasa tekanan atau panik, pernafasan anda cenderung untuk menjadi cepat dan pendek. Berikut adalah 4 langkah yang membantu melegakan tekanan anda.

Langkah 1
 – Sedut nafas yang dalam dari diafragma anda, iaitu melalui otot antara paru-paru dan perut.

Langkah 2
 –  Tahan nafas selama beberapa saat atau selagi anda mampu, kemudian hembuskan secara perlahan-lahan.

Langkah 3
 – Ulangi langkah 1 dan 2 beberapa kali hingga anda merasa tenang.

Langkah 4
 – Rehat dan tenangkan seluruh tubuh anda.

Teknik ini dapat menyelamatkan anda apabila anda tidak dapat bernafas dan ketika anda merasa tertekan. Ia juga boleh menghalang anda dari bernafas secara berlebihan (
hyperventilating)
, yang boleh berlaku apabila anda bernafas dengan cepat.

Teknik bernafas meditasi

Ia dikenali untuk melegakan minda anda tetapi adakah anda tahu bahawa ia juga boleh membantu anda bernafas? Terdapat dua jenis meditasi: 1-poin meditasi dan 2-poin meditasi.

1-poin meditasi

Pastikan anda berada di tempat yang tenang dan senyap, ambil masa 15 hingga 20 minit untuk fokus kepada pernafasan.

Semasa bernafas, cuba ulangi satu perkataan atau bunyi kepada diri sendiri. Beberapa perkataan yang biasa digunakan ialah ‘damai’, ‘cinta’ atau ‘harapan’.

Matlamatnya adalah untuk
memberikan ketenangan minda
dan memfokuskan kepada pernafasan. Anda pasti dapat melihat pernafasan anda bertambah baik dan minda akan menjadi tenang.

2-poin meditasi

Ia turut dikenali sebagai
meditasi minda
 atau meditasi wawasan, adalah teknik memberi tumpuan kepada pernafasan dan dalam masa yang sama
mengawal pemikiran
 anda.

Anda boleh melakukan meditasi ini secara senyap atau bersama aktiviti harian lain. Apabila anda mengalami masalah bernafas atau tertekan, fikiran anda akan mula menerawang.

Meditasi cara ini
membantu anda memisahkan emosi
dan diri.

Teknik bernafas imaginasi

Menggunakan imaginasi adalah satu teknik yang dapat membantu anda bernafas. Ia adalah kombinasi pernafasan dan meditasi.
Anda boleh
menggunakan muzik santai
 seperti
bunyi lautan atau bunyi burung.

Tutup mata anda sambil memberi tumpuan kepada pernafasan. Bayangkan anda berada di pantai atau di taman bersama burung-burung. Teknik ini akan membantu anda bernafas lebih
mudah dan merehatkan minda
.

Apabila anda mengalami kesukaran bernafas, anda mungkin mengalami tekanan dan kebimbangan.

Teknik yang dikongsikan ini bukan sahaja dapat membantu anda bernafas dengan mudah tetapi membantu menguruskan emosi anda. Cuba teknik-teknik di atas apabila anda berdepan dengan kesukaran bernafas.


Malas Pergi Kerja? Atasi Monday Blues

Badan anda rasa ‘lemau’ bila muncul sahaja hari Isnin? Anda tidak berseorangan. Fenomena
Monday Blues
tidak asing lagi pada mereka yang bekerja/bersekolah. Ia merupakan stres berkaitan dengan tempoh peralihan daripada hari tidak bekerja kepada hari bekerja. Jika anda sering berasa tidak bersemangat apabila tibanya hari Isnin, ikuti artikel ini untuk mengetahui cara mengatasi perasaan tersebut.

Kenapa anda benci hari isnin?

Menurut kaji selidik yang dijalankan oleh laman web
Gallup
 pada tahun 2015, hanya 32% pekerja di Amerika Syarikat yang betul-betul memberikan komitmen terhadap kerja masing-masing. Penerangannya cukup mudah, jika anda tidak suka kerja yang anda buat sekarang, anda akan mempunyai kebarangkalian yang tinggi untuk mengalami fenomena
psikologi
 M
onday Blues
. Jika setiap hari anda merasakan perasaan yang sama, lebih baik anda membuat pertimbangan sama ada hendak mencari kerja yang anda suka atau terus bekerja dalam bidang anda sekarang.

Namun adakah
Monday Blues
hanya mempengaruhi mereka yang tidak suka pada kerja mereka sahaja? Kajian oleh pengeluar makanan Marmite di United Kingdom telah mendapati bahawa mereka yang berusia di antara 45 hingga 54 tahun sering menjadi mangsa kepada fenomena ini. Fenomena
Monday Blues
ini mempunyai presentasi yang pelbagai bergantung kepada individu yang terlibat. Ada yang lambat tiba di pejabat, ada yang menjadi kurang produktif sepanjang hari dan ada juga yang hanya mula
tersenyum
 seawal 11.16 pagi. Ia menunjukkan kesan psikologi tempoh peralihan hari cuti kepada hari bekerja terhadap tahap produktiviti pekerja.

Sekejap. Bagaimana pula dengan mereka yang cuti pada hari Jumaat dan Sabtu seperti mereka yang bekerja di Kedah, Johor, Kelantan dan Terengganu? Tiada bezanya. Menurut satu kajian yang diterbitkan di
Journal of Positive Psychology
pada tahun 2012, dapatan perubahan mood individu pada hari Isnin sehingga Khamis tidak menunjukkan kesan yang ketara. Perubahan mood yang signifikan hanya dapat disaksikan sehari sebelum tiba cuti hari minggu. Ada juga kajian yang dijalankan oleh universiti berbeza yang menunjukkan fenomena
Monday Blues
 lebih ketara pada hari selain daripada hari Isnin. Senang cerita, jika esok kerja, atau esok kerja bertimbun, maka ber ‘Monday Blues’ lah kita.

Cara atasi Monday Blues

Anda boleh mengambil beberapa cadangan yang akan penulis kemukakan di bawah bagi meringankan
beban emosi
 anda pada hari isnin:

Jaga waktu tidur di hujung minggu: Menurut pakar perubatan tidur, Dr Gregory Carter, mereka yang ingin ‘ganti’ tidur pada hujung minggu digalakkan untuk tidur awal dan bangun pada waktu yang sama. Ini kerana jika anda tidur melebihi masa anda bangun pada hari bekerja, ritma sirkadian anda akan terganggu. Ini seterusnya akan mempengaruhi jam biologi individu menyebabkan rasa susah untuk bangun pada hari isnin.

Makan
coklat
: Kajian yang dijalankan pada tahun 2013 oleh Astrid mendapati bahawa coklat boleh membuatkan anda berasa lebih gembira. Ia mengandungi hormon serotonin dan boleh merangsang perembesan endorfin.

Rancang percutian anda: Jika anda tidak mempunyai apa-apa perancangan untuk bercuti, masa untuk mencari destinasi menarik. Ini merupakan salah satu cara yang berkesan bagi mengalihkan perhatian individu daripada fenomena
Monday Blues
.

Baca artikel yang anda gemari di dalam surat khabar, majalah ataupun menerusi internet. Ini merupakan tip yang berkesan. Ia dapat memberikan pengetahuan di samping ketenangan kepada pembaca.

Konklusi

Monday Blues
 mungkin nampak teruk namun ia bergantung kepada individu. Jika anda suka dan berminat dengan kerja yang anda buat sekarang, kesan psikologikal
Monday Blues
tersebut berkemungkinan akan berkurangan. Amalkan tip yang diberikan. Moga-moga hari isnin (Ahad buat 4 negeri yang disebutkan di atas) menjadi permulaan kepada minggu yang produktif buat kita semua.


Darah Tinggi Sudah Terkawal, Boleh Tak Berhenti Makan Ubat? Ini Jawapannya!

Sebagai
pesakit hipertensi
, anda mungkin akan tertanya-tanya, sampai bilakah anda perlu memakan pil darah tinggi ini bukan?

Anda mungkin sudah menjadi bosan kerana menelan pil yang sama dan tidak tahu bilakah anda patut berhenti mengambilnya atau terfikir apakah kesan jika berhenti mengambilnya.

Untuk mendapatkan lebih banyak info tentang Kesihatan Jantung, sila dapatkannya
di sini.

Tekanan darah tinggi dan faktor risikonya

Pil darah tinggi kebiasaannya diambil oleh pesakit dalam tempoh yang lama
 sehingga timbul persoalan sampai bilakah ia harus diambil.

Persoalan ini harus dilihat secara holistik melibatkan tekanan darah dan
faktor risiko
nya seperti berat badan, kolesterol dan genetik.

Selepas semua ini diperhatikan, barulah keputusan untuk meneruskan atau berhenti mengambil ubat darah tinggi boleh dibuat.

Apa pun keputusannya, pastikan ia dilakukan oleh doktor yang bertauliah. Jangan membuat keputusan sendiri!

Baca juga:

Pil darah tinggi: Ada faktor risiko yang boleh dan tidak boleh diubah

Antara semua faktor risiko yang ada, sebahagiannya boleh diubah dan dikawal manakala sebahagian yang lain adalah kekal dan tidak boleh diubah.

Faktor risiko yang boleh diubah:

Merokok

Obes

Kurang aktiviti fizikal

Pengambilan garam berlebihan

Alkohol berlebihan

Gangguan tiroid

Gangguan tidur

Faktor risiko yang tidak boleh diubah:

Umur

Sejarah keluarga (genetik)

Penyakit buah pinggang kronik

Jika telah terbukti tekanan darah tinggi yang anda berpunca daripada faktor yang boleh diubah,
pengambilan ubat mungkin boleh dihentikan apabila anda telah mencapai target yang dimahukan.

Ini seperti penurunan berat badan, tabiat pemakanan serta aktiviti fizikal yang memuaskan.

Tiada angka yang khusus, tetapi perubahan yang positif secara amnya boleh menjadi ukuran. Namun, jika tekanan darah kembali naik selepas berhenti, anda perlu mengambil ubat semula.

Sebaliknya, jika berpunca daripada faktor yang tidak boleh diubah, kebiasaannya pesakit tidak boleh berhenti mengambil ubat-ubatan kerana dikhuatiri menyebabkan tekanan darah tinggi naik.

Dalam kebanyakan kes (90%), tiada punca khusus dapat dikenal pasti.

Jangan takut ambil pil darah tinggi

Antara kebimbangan ramai orang adalah
risiko dan komplikasi
 daripada pengambilan ubat darah tinggi dalam tempoh yang panjang.

Jika doktor masih belum memberikan lampu hijau untuk berhenti, perkara terbaik yang anda boleh lakukan adalah terus mengambil ubat tersebut.

Ubat-ubatan darah tinggi
 adalah selamat. Ia tidak menyebabkan ketagihan dan kesan sampingan yang mungkin ada adalah boleh diuruskan.

Malah, kajian dengan jelas menunjukkan kelangsungan hidup yang lebih lama dalam kalangan pesakit yang mengambil ubat dengan disiplin.

Kesimpulan

Apabila anda disahkan sebagai individu yang mempunyai masalah darah tinggi
, jangan sesekali mengingkari segala arahan dan nasihat doktor perubatan berkenaan pengambilan ubat.

Percayalah bahawa setiap apa yang disarankan dan dinasihatkan oleh doktor itu adalah untuk kebaikan diri anda semata-mata.


Keguguran

Definisi

Apa itu Keguguran?

Keguguran ialah kehilangan janin sebelum minggu ke-20 kehamilan, menunjukkan kepada masalah tertentu dalam kehamilan atau janin yang tidak berkembang dengan baik. Kira-kira 10 hingga 20 peratus kehamilan dilaporkan berakhir dengan keguguran.

Apakah kebarangkalian Keguguran?

Keguguran adalah perkara yang biasa berlaku. Hampir 50 peratus daripada semua kehamilan berakhir dengan keguguran sebelum seorang wanita menyedari mereka mereka hamil. Dalam tempoh tiga bulan pertama kehamilan, dianggarkan lebih daripada 80 peratus kes keguguran dilaporkan.  Sementara keguguran selepas 20 minggu kehamilan jarang berlaku.
Keadaan ini dapat ditangani dengan mengurangkan faktor risikonya. Hubungi doktor anda untuk maklumat lanjut.

Simptom-simptom

Apakah simptom-simptom Keguguran?

Tanda dan simptom utama keguguran biasa ialah:

Titik darah atau pendarahan daripada faraj;

Sakit atau kekejangan pada abdomen atau belakang;

Cecair atau tisu keluar daripada faraj anda;

Pendarahan yang berterusan dari sedikit kepada banyak;

Kekejangan yang teruk;

Sakit perut;

Demam;

Merasa lemah;

Sakit belakang.

Terdapat tanda atau simptom yang tidak tersenarai di atas. Jika anda mempunyai sebarang kemusykilan tentang sebarang simptom, sila hubungi doktor anda.

Bila saya harus berjumpa doktor?

Jika anda mempunyai sebarang tanda atau simptom yang disenaraikan di atas atau mempunyai sebarang pertanyaan, sila berunding dengan doktor anda. Tubuh badan setiap orang memberi tindak balas secara berbeza. Adalah lebih baik untuk berbincang dengan doktor anda tentang rawatan terbaik mengenai situasi anda.

Punca

Apakah Punca Keguguran?

Terdapat masalah genetik yang membawa maut pada bayi dalam kandungan dan menyebabkan keguguran. Keguguran seperti ini berada di luar kawalan anda untuk mencegahnya.

Masalah serviks juga boleh menyumbang kepada keguguran. Keguguran berlaku kerana serviks terlalu lemah untuk menanggung kehamilan, dipanggil serviks tidak kompeten. Keguguran daripada serviks tidak kompeten biasanya berlaku pada trimester kedua. Beberapa simptom keguguran yang berpunca daripada masalah serviks adalah jika anda merasa tekanan secara tiba-tiba, air ketuban pecah dan tisu daripada janin dan plasenta keluar tanpa rasa sakit yang teruk.

Punca lain yang membawa kepada keguguran ialah:

Jangkitan;

Masalah kesihatan anda, seperti kencing manis atau penyakit tiroid;

Masalah hormon;

Tindak balas sistem imun;

Masalah fizikal;

Anatomi rahim yang abnormal.

Faktor-faktor Risiko

Apakah yang meningkatkan risiko saya kepada Keguguran?

Terdapat banyak faktor risiko untuk keguguran, seperti:

Jika anda berusia lebih daripada umur 35, anda mempunyai risiko keguguran yang lebih tinggi berbanding wanita lebih muda;

Keguguran. Jika anda mengalami dua atau lebih keguguran berturut-turut sebelum ini, anda mempunyai risiko yang lebih tinggi;

Masalah kronik seperti kencing manis yang tidak terkawal;

Masalah rahim atau serviks;

Merokok, alkohol dan penyalahgunaan dadah. Merokok semasa mengandung menambah risiko keguguran;

Kurang berat badan atau berat badan berlebihan juga dikaitkan dengan peningkatan risiko keguguran.

Ujian pranatal yang invasif seperti
chorionic villus sampling
 dan amniosentesis, mempunyai sedikit risiko untuk keguguran.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Keguguran didiagnosis?

Untuk mendiagnosis keguguran, doktor mungkin akan meminta anda untuk melakukan beberapa ujian.

Pemeriksaan pelvik membantu doktor meneliti jika serviks mula megembang;

Ultrabunyi digunakan untuk memeriksa denyutan jantung janin dan mengenal pasti jika embrio membesar dengan sihat;

Ujian darah diperlukan untuk menentukan sama ada semua tisu plasenta telah keluar apabila anda keguguran. Ujian darah tersebut termasuklah dengan mengukur hormon kehamilan dan beta HCG;

Ujian tisu bermakna bahawa tisu yang telah keluar boleh dihantar ke makmal untuk mengesahkan bahawa keguguran telah berlaku.

Bagaimana pesakit Keguguran dirawat?

Sekiranya anda didiagnosis dengan keguguran terancam (
threatened abortion
), anda mungkin dinasihatkan untuk berehat sehingga pendarahan atau kesakitan reda. Anda juga dinasihatkan untuk mengelakkan senaman dan hubungan kelamin. Anda juga tidak digalakkan bermusafir terutamanya ke kawasan di mana anda sukar mendapatkan rawatan perubatan dengan segera.

Untuk menentukan sama ada embrio telah mati atau tidak terbentuk atau untuk mengetahui jika keguguran tidak boleh dielakkan, anda perlu melakukan ujian ultrabunyi. Beberapa pilihan yang boleh anda pertimbangkan ialah adalah pengurusan sendiri, rawatan perubatan, dan rawatan pembedahan.

Pengurusan sendiri sesuai untuk anda jika tiada tanda-tanda jangkitan. Ini bermakna bahawa anda boleh memilih untuk membiarkan keguguran secara semula jadi. Dalam kes pengeluaran janin tidak berlaku dengan sendiri, anda perlu memilih rawatan perubatan atau pembedahan.

Jika anda ingin mempercepatkan proses keguguran, anda boleh berbincang dengan doktor anda tentang penggunaan ubat-ubatan. Terdapat ubat yang boleh membantu badan anda mengeluarkan tisu kehamilan dan plasenta. Memasukkan ubat melalui faraj dan bukan melalui mulut untuk meningkatkan keberkesanan dan mengurangkan kesan sampingan seperti loya dan cirit-birit juga digalakkan.

Rawatan lain untuk keguguran ialah prosedur pembedahan kecil dipanggil sedutan pengembangan dan pengkuretan (Dilatation & Curettage). Dalam pembedahan ini, doktor akan mengembangkan serviks dan membuang tisu dari dalam rahim anda. Anda mungkin memerlukan rawatan ini jika anda mengalami keguguran disertai dengan pendarahan atau tanda-tanda jangkitan.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Keguguran?

Perubahan gaya hidup dan rawatan sampingan berikut mungkin dapat membantu anda menangani keguguran:

Jika anda mengalami pendarahan, demam atau sakit perut anda perlu menghubungi doktor anda untuk bantuan;

Anda harus mengelakkan hubungan kelamin atau memasukkan sesuatu ke dalam faraj, seperti tampon, selama dua minggu selepas keguguran;

Anda perlu memastikan anda bersedia secara fizikal dan emosi jika ingin hamil lagi.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Opss! Rasa Ada Cecair Celah Paha, Apa Ibu Perlu Buat Bila Air Ketuban Bocor?

Apabila sudah tiba masanya untuk bayi lahir, air ketuban anda akan keluar. Jadi, apa yang anda jangkakan jika air ketuban pecah?

Bagaimana jika air ketuban keluar semasa anda sedang membeli-belah? Usah risau! Situasi ini tidaklah secemas seperti yang anda tonton dalam drama atau filem.

Untuk lebih banyak info tentang Kehamilan, dapatkannya
di sini.

Apa akan jadi jika air ketuban pecah?

Bayi anda dilindungi dalam membran yang penuh dengan cecair dipanggil cecair amniotik. Apabila membran ini pecah, cecair akan keluar melalui serviks dan vagina anda.

Selalunya, air ketuban pecah adalah
tanda-tanda anda hendak bersalin
, tetapi ia juga boleh berlaku sebelum tarikh jangkaan bersalin anda.

Pengalaman setiap orang berbeza. Adakah ia rasa seperti meletup? Atau ia keluar seperti satu pancuran ataupun meleleh perlahan-lahan? Sebenarnya, anda akan rasa seperti semua di atas.

Untuk sesetengah keadaan, ia mungkin rasa seakan-akan lelehan air yang jatuh seperti anda terkencing. Untuk keadaan lain pula, ia boleh jadi lebih dramatik. Namun, selalunya, ibu akan rasa tekanan, kemudian rasa letupan kecil diikuti dengan lelehan, sebaik sahaja air ketuban pecah.

Anda boleh memastikan kebocoran cecair amniotik bukan air kencing jika airnya tidak berbau. Sesetengah wanita memberitahu air ketuban berbau manis, seperti klorin atau air mani. Air ketuban kelihatan jernih ataupun berserta sedikit darah.

Bila air ketuban akan keluar?

Air ketuban keluar pada peringkat pertama bersalin, iaiatu apabila
kontraksi bermula
. Akan tetapi, bukan semua wanita berpengalaman air ketuban keluar pada masa yang sama.

Kira-kira satu dalam 10 wanita mengalami air ketuban keluar sebelum melahirkan bayi. Ini dipanggil membran ruptur pra-bersalin (PROM). Dalam sesetengah kes terpencil, kira-kira tiga dalam 100 wanita mengalami air ketuban pecah lebih awal, iaitu sebelum usia kehamilan 37 minggu. Ini juga dipanggil membran ruptur pramasa pra-bersalin (PROM).

Jika air ketuban keluar lebih awal, anda mungkin memerlukan induksi untuk memulakan
proses bersalin.

Apa yang perlu dilakukan?

Perkara pertama yang perlu anda buat adalah bertenang dan hubungi hospital bersalin anda. Pada penghujung kehamilan, kemungkinan ada 800ml cecair.

Jadi, untuk memastikan air ketuban tidak menjadi masalah untuk anda, pakailah tuala wanita untuk melindungi pakaian anda daripada kebocoran dan kotor.

Jika banyak air ketuban turun,, anda perlu meletakkan tuala kecil yang bersih pada bahagian intim anda. Semasa pergi ke hospital, anda boleh melindungi tempat duduk anda dengan plastik dan tuala bersih.

Bagaiman air ketuban turun sebelum tempoh jangkaan bersalin?

Dalam kes PROM, anda boleh menunggu sehingga kontraksi bermula iaitu dalam tempoh 24 jam selepas ketuban turun. Tidak mengapa jika anda mandi atau membersihkan diri ketika ini, tetapi elakkan daripada
melakukan hubungan seks
 kerana perbuatan ini boleh meningkatkan risiko jangkitan kepada bayi anda.

Jika tempoh 24 jam telah berlalu dan anda
masih belum rasa kontraksi,
 segera hubungi doktor.

Dalam kes PPROM, bermakna air ketuban anda pecah di saat usia kandungan anda kurang daripada 37 minggu, anda perlu menghubungi Pakar Obstetrik & Ginekologi dan segera ke hospital.

Sementara anda pergi ke hospital, tumpukan pada cecair amniotik anda. Kehilangan cecair boleh menimbulkan risiko pada bayi dan ia boleh dilihat pada warna cecair. Berbanding berwarna jernih, cecair amniotik anda akan tercemar dengan banyak darah atau kehijauan atau gelap diikuti dengan bau busuk.

Penting untuk anda memerhatikan cecair amniotik sebaik sahaja air ketuban pecah, terutama jika air ketuban pecah sebelum tempoh bersalin. Kira-kira satu dalam 100 bayi mendapat jangkitan, berbanding satu dalam 200 bayi yang mana air ketubannya belum pecah sebelum tempoh bersalin.


Tanda Alergi Yang Muncul Tak Boleh Dibuat Main, Komplikasi Teruk Boleh Membawa MAUT!

Tanda alergi muncul apabila berlakunya keadaan di mana sistem imun anda bertindak balas dengan sesuatu seperti debunga, makanan tertentu, acuan atau bulu haiwan.

Namun begitu, alergi boleh mengancam nyawa dan membawa kepada komplikasi berbahaya.

Baca lebih lanjut tentang Alahan
di sini.

Tanda- tanda alergi

#1. Komplikasi ringan

Kebanyakan orang mengalami komplikasi dan tanda alergi ringan seperti resung yang biasa terjadi.

Sinusitis adalah keradangan sistem hidung.
Simptom yang biasa muncul seperti bersin, hidung berair, tersumbat dan mata berair. Selain itu, pesakit mungkin mengalami gatal-gatal di bahagian hidung, tekak, mata dan telinga.

Sementara itu resdung pula adalah radang sinus.
Simptomnya termasuk hidung tersumbat, air hidung hijau atau kelabu, titisan air hidung dan rasa gatal muka.

Sakit kepala berterusan, demam dan kadang-kadang batuk juga boleh menjadi tanda-tanda keradangan sinus.

Ubat-ubatan boleh membantu merawat komplikasi ringan ini. Walau bagaimanapun, sesetengah orang mungkin memerlukan imunoterapi atau suntikan alergi untuk melegakan simpton.

#2. Kegatalan kulit

Tanda alergi yang seterusnya adalah keluar bintik merah pada kulit hingga menyebabkan rasa gatal. Gejala ini
 muncul apabila seseorang itu bersentuhan dengan alergen berkaitan dengan makanan atau ubat.

Pesakit dengan gatal-gatal mungkin menyebabkan angioedema. Ia adalah satu keadaan di mana lapisan dalam kulit membengkak, lalu menyebabkan kecacatan.

Jika mengalami gatal-gatal,
 anda dinasihatkan untuk mendapatkan rawatan perubatan. Gejala ini boleh dirawat dengan menggunakan  antihistamin.

#3. Tanda alahan – Asma

Alahan dan asma mempunyai hubungan rapat. Apabila anda bertindak balas dengan alergen, maka badan anda mengeluarkan antibodi bagi mencetuskan tindak balas alahan.

Ia termasuk radang saluran pernafasan, yang boleh membawa kepada
serangan asma yang teruk.
 Oleh itu,
pesakit yang mengalami alahan harus membawa inhaler albuterol sepanjang masa.

Mengurangkan jumlah pendedahan kepada alergen dan rawatan awal dapat membantu mengurangkan tindak balas asma.

#4. Tanda alahan – Anafilaksis

Anafilaksis adalah tanda alergi dan komplikasi yang paling melampau serta boleh mengakibatkan kematian.

Simptom anafilaksis seperti:

Merah dan ruam kegatalan

Bengkak tekak

Sesak dada

Sesak nafas

Masalah untuk menelan makanan

Sakit perut

Muka pucat

Pesakit dengan simptom ini perlu mendapatkan rawatan perubatan secepat mungkin. Suntikan adrenalina boleh melegakan simptom, namun, rawatan perubatan masih disyorkan.

Kepekaan alergen berbeza bagi setiap orang, jadi mereka mungkin mengalami tindak balas alahan yang berbeza.

Komplikasi alahan ada banyak hingga boleh menyebabkan kematian. Oleh itu, pesakit perlu mengesan tanda-tandanya untuk maklumkan kepada doktor dan dapatkan rawatan yang terbaik.


Sebelum Beli, Ambil Tahu Dulu Apa Maksud BPA-Free Pada Botol Susu Anak Anda!

Julie meneliti rak-rak barangan bayi di pasar raya mencari sesuatu. Perkara pertama yang perlu dibelinya hari ini ialah botol susu anaknya.

Beliau meneliti setiap satu model botol bayi yang terdapat pada rak jualan tersebut. Kerap kali juga ternampak botol susu BPA
free
.

Dia seolah-olah mencari sesuatu pada setiap botol tersebut tetapi dia sendiri tidak pasti apakah ciri botol susu yang dicarinya.

Akhirnya, beliau mengambil satu botol yang kelihatan sangat menarik padanya, bertemakan animasi terkenal di negara kita.

Adakah anda juga seperti Julie ketika mencari botol bayi
?

Apakah ciri botol bayi yang anda cari? Saiz, mudah dipegang, mudah dibasuh, warna atau mungkin juga bentuk?

Kami ingin menerangkan kepada anda, antara perkara yang paling mustahak untuk diteliti ketika memilih botol adalah botol susu BPA
free
.

Biasa dengar pasal BPA tapi tidak begitu pasti apakah ia? Mari baca apa yang kami sediakan ini.

Apakah maksud BPA?

BPA bermaksud
bisphenol A.

Ia adalah sejenis bahan kimia yang ditambah dalam kebanyakan produk komersial termasuklah botol plastik, bekas makanan dan juga botol anak anda.

Ia mula ditemui pada tahun 1890, tetapi pada tahun 1950, ahli kimia menyedari potensinya yang boleh dicampurkan dengan sebatian lain bagi menghasilkan plastik yang lebih kuat dan berdaya tahan.

BPA juga digunakan untuk menghasilkan salutan resin epoksi yang disapukan pada bahagian dalam tin makanan untuk mengelakkan logam tin daripada mengakis dan pecah.

Jenis produk yang sering mengandungi BPA selain botol susu

Barangan yang
dibungkus dalam bekas plastik

Makanan dalam tin

Kelengkapan peribadi

Produk pembersihan wanita

CD atau DVD

Peralatan elektrik rumah

Lensa cermin mata

Kelengkapan sukan

Bagaimana BPA boleh memasuki tubuh manusia?

Antara cara utama BPA memasuki tubuh manusia adalah melalui pemakanan.

Apabila bekas BPA dihasilkan, tidak semua BPA dimeteraikan dalam produk tersebut.

Ini menjadikan BPA keluar dan bercampur dengan kandungan dalam bekas tersebut seperti makanan.

Satu kajian menyatakan, tahap BPA dalam air kencing berkurangan sebanyak 66% selepas 3 hari pengguna mengelakkan pengambilan makanan yang dibungkus.

Selain itu, terdapat juga kajian yang mengkaji tahap kehadiran BPA melalui jenis makanan yang dimakan.

Mereka yang memakan
 sup dalam tin berbanding sup yang dimasak segar
 dalam tempoh 5 hari, mempunyai 1,221% lebih tinggi kandungan BPA dalam air kencing.

Mengapa botol susu BPA berbahaya?

Pendedahan terhadap BPA boleh memberikan kesan terhadap otak dan kelenjar prostat janin, bayi dan kanak-kanak selain turut
 memberi kesan terhadap tingkah laku kanak-kanak.

Terdapat juga kajian yang menyatakan hubungan antara BPA dengan peningkatan tekanan darah.

Walau bagaimanapun,
Food and Drug Administration U.S (FDA)
 menyatakan, BPA masih lagi selamat dengan tahap yang paling rendah dalam sesetengah makanan.

Bagaimana nak kurangkan pendedahan terhadap BPA?

Sekiranya anda masih ragu dengan keselamatan BPA terhadap kesihatan anda, anda boleh cuba mengurangkan pendedahan terhadapnya melalui cara berikut:

Gunakan produk tanpa BPA atau botol susu
BPA-free.
Cari produk pembungkusan atau bekas makanan dengan label
BPA-free

Kurangkan pengambilan makanan dalam tin

Jangan panaskan bekas makanan plastik terutamanya dengan menggunakan
ketuhar gelombang mikro

Gunakan bekas makanan alternatif seperti bekas kaca, porselin atau stainless steel untuk makanan panas

Malaysia merupakan antara negara yang telah mengharamkan
penggunaan botol susu
 yang mempunyai kandungan BPA sejak tahun 2012.

Pengharaman ini termasuklah pengimportan, pembuatan, pengiklanan dan jualan botol jenis ini yang mengandungi BPA.

Antara negara-negara yang turut mengharamkan penggunaan BPA dalam penghasilan botol susu ialah Australia, Denmark, Perancis, Jerman dan New Zealand.

Oleh itu, mungkin botol susu jenis ini sudah sukar untuk didapati berada di rak-rak jualan pasar raya.

Selepas ini, anda tidak lagi perlu pening-pening seperti Julie untuk mencari botol susu yang sesuai.

Pilih saja botol susu BPA
free
 yang tertera dengan label , diikuti dengan ciri lain botol yang digemari.

Botol susu BPA
free
 adalah lebih penting berbanding yang mempunyai warna, bentuk atau corak yang menarik.

Tanpa BPA ternyata lebih selamat untuk anak anda
!


Betul Ke Gula Ada Kaitan Dengan Ekzema Pada Bayi? Patutlah 3 Makanan Ini Jadi Pencetusnya!

Ibu bapa yang mempunyai anak ekzema pasti tercari-cari punca yang menyebabkan berlakunya ekzema pada si manja mereka. Selain faktor keturunan dan juga persekitaran, kebanyakan pencetus ekzema adalah berpunca daripada pemakanan.

Kajian menunjukkan bahawa anak kecil akan kurang cenderung mendapat ekzema jika ibu mereka ada mengambil probiotik semasa hamil. Malahan, bayi yang menyusu susu ibu secara eksklusif dalam tempoh enam bulan pertama kelahiran juga adalah kurang cenderung mengalami ekzema.

Kebanyakan doktor akan menyarankan ibu bapa untuk mengelakkan sebarang faktor pencetus ekzema bagi kanak-kanak. Salah satunya adalah dengan menjaga pemakanan anak. Ketahui kesan pengambilan gula berlebihan bagi kanak-kanak ekzema.

Bagaimana gula boleh memberi kesan kepada kulit bayi ekzema

Gula diketahui bukan sahaja memberikan kesan negatif kepada kesihatan tubuh manusia, bahkan juga pengambilan gula berlebihan turut mempunyai kaitan dengan mereka yang menghidap ekzema, termasuk juga bayi dan kanak-kanak.

Makanan tinggi gula boleh menjadi pencetus terjadinya ekzema. Gula menyebabkan tahap insulin anak anda melonjak, yang mana mengakibatkan keradangan. Antara makanan yang mengandungi kandungan gula tinggi termasuklah kek, sesetengah jenis minuman kopi, soda, sesetengah jenis smoothie dan makanan segera seperti burger.

Gula berlebihan dalam badan juga boleh memberi kesan kepada kulit, disebabkan ia menjadi penyebab kepada kandungan tinggi keradangan dalam tubuh. Keradangan yang berlaku ini boleh menghasilkan ekzema pada kulit bayi. Apabila tubuh gagal untuk memetabolismekan glukosa seperti yang sepatutnya ia berlaku, ini akan menyebabkan terjadinya glikasi. Glikasi boleh menjurus kepada kulit memecah dan lemah, serta menyebabkan kerosakan kulit seperti kekeringan dan juga kulit menipis. Semakin banyak gula yang anak anda makan, semakin cepat glikasi memasuki kulit anak anda. Disebabkan itulah, ibu bapa yang mempunyai anak ekzema perlu mengehadkan karbohidrat ringkas dan gula sebanyak mungkin pada pemakanan si manja.

Makanan lain yang perlu dielakkan bagi bayi ekzema

Selain gula, bayi anda juga mungkin boleh mendapat ekzema melalui makanan pencetus lain seperti:

Produk tenusu- Ini salah satu jenis makanan yang menjadi pencetus alergi bayi. Antara produk tenusu yang perlu elak diberikan kepada bayi ialah susu, keju, dan yogurt. Bagi sesetengah bayi, protein dalam susu lembu tidak mudah dihadam dan usus penghadaman bayi menganggapnya sebagai bahan alergik.

Soya- Biasanya, jika bayi mengalami reaksi alergik terhadap produk tenusu, ia juga boleh alergik kepada protein yang ada dalam soya. Ibu yang menyusukan bayi juga perlu mengelak daripada mengambil makanan yang mengandungi soya.

Kacang- Doktor akan menasihati ibu untuk mengelakkan pemberian kacang dalam diet bayi terutama semasa awal pengenalan kepada makanan pejal. Apatah lagi jika anda mempunyai sejarah keluarga yang alergik terhadap kacang.

Jika anda khuatir bayi anda akan mengalami ekzema, semasa awal kelahiran lagi, ibu yang menyusukan bayi perlu berjaga-jaga dengan pengambilan makanannya. Anda perlu mengelak daripada makan makanan yang mengandungi pencetus ekzema seperti susu lembu, kacang dan kerang. Berjumpalah dengan doktor jika bayi anda ada menunjukkan tanda-tanda ekzema. Sebaik-baiknya, pencegahan awal adalah lebih baik untuk si manja.


Musim Raja Buah Kembali! Ada 7 Mitos Tentang Makan Durian, No 5 Paling Banyak Orang Cakap

Durian ialah buah yang menjadi kegemaran rakyat Malaysia. Di samping manfaat
makan durian
 yang hangat diperkatakan, ada juga efek makan durian yang ramai tidak sedar!

Buah ini amat digemari kena isinya yang manis dan lemak berkrim.

Tapi, apabila makan durian mesti anda terfikirkan tentang semua mitos yang berkisar tentang raja buah ini bukan? Ada macam-macam pantang larang kalau berkenaan makan durian.

Tapi, yang lebih penting lagi ada ke kebaikan makan durian? Sejauh manakah kebenaran semua mitos ini? Boleh percaya ke?

Kalau anda nak tahu lebih lanjut, jom, ikuti artikel kami di bawah.

Mitos 1: Jangan makan durian dengan alkohol. Boleh bawa maut!

Mitos ini sudah lama berlegar-legar dalam kalangan pemakan durian yang tegar. Tapi, betul ke makan durian dengan arak boleh menyebabkan kematian?

Durian mempunyai kadar karbohidrat yang tinggi. Makanan yang kaya dengan karbohidrat mengandungi banyak fiber yang tidak dapat diuraikan oleh badan.

Walaupun fiber bagus untuk kesihatan, terlampau banyak serat juga akan membuatkan anda rasa
kembung perut
. Ini merupakan salah satu keburukan makan durian secara berlebihan!

Samalah seperti minuman beralkohol seperti arak. Minum arak dan makan durian boleh menyebabkan perut anda rasa tak selesa.

Anda mungkin akan alami kembung perut, tapi tak adalah sampai membawa maut!

Mitos 2: Makan durian bersama buah sejuk seperti manggis

Dalam perubatan moden, tidak ada istilah mengenai buah sejuk ataupun panas. Malah, kenyataan ini langsung tidak disokong oleh kajian saintifik.

Manggis dan durian selalunya berbuah dalam musim yang sama. Mungkin mitos ini timbul untuk mengelakkan orang ramai daripada membazir.

Yelah, kalau semua orang nak makan durian, siapa nak makan
manggis
?

Mitos 3: Durian mempunyai kolesterol yang tinggi

Berita baik untuk penggemar durian. Antara kebaikan makan durian ialah buah ini tidak mempunyai sebarang kolesterol! Tapi, jangan keliru antara
kolesterol
 dan karbohidrat ya!

Ddurian mengandungi karbohidrat LDL (
low density carbohydrate
), sejenis karbohidrat yang baik untuk jantung.

Namun, durian masih lagi mempunyai kadar karbohidrat yang tinggi.

Jadi, individu yang mempunyai kencing manis dan
sakit jantung
 jangan makan terlalu banyak durian ya! Efek makan durian kepada anda mungkin buruk.

Mitos 4: Tingkatkan libido seks antara manfaat makan durian

Jangan tertipu ya! Tidak ada sebarang kajian yang boleh membuktikan bahawa durian boleh tingkatkan libido seks seseorang.

Tetapi, ada juga kebaikan makan durian tau!

Ada kajian yang membuktikan bahawa durian boleh mengurangkan stres dan membantu anda untuk tidur.

Durian mempunyai sejenis asid amino yang bernama
tryptophan
 – asid amino yang boleh menaikkan kadar serotonin dan melatonin di dalam badan.

Dua hormon ini dapat membantu anda untuk kurangkan stres dan juga tidur dengan lebih lena!

Mitos 5: Tak boleh ambil durian dan juga kopi pada masa yang sama!

Mitos bahawa durian tidak dapat dimakan bersama-sama kopi juga adalah tidak benar sama sekali.

Makan durian bersama minuman apapun tidak akan menyebabkan seseorang itu sakit jantung.

Sakit jantung merupakan satu penyakit yang berlaku akibat daripada tabiat pemakanan seseorang. Oleh itu, jika individu tersebut selalu mengamalkan tabiat pemakanan yang tidak sihat, maka lebih mudahlah untuk dia menghidap sakit jantung.

Walaupun ada banyak kebaikan makan durian yang kaya dengan vitamin dan mineral ini, anda tetap harus berjaga-jaga supaya tidak terlebih makan.

Mitos 6: Makan durian banyak-banyak boleh akibatkan demam dan batuk

Ini merupakan satu lagi mitos yang awal-awal lagi perlu disangkal.

Tidak ada sebarang kaitan antara makan buah durian dengan demam atau batuk. Makan durian secara berlebihan mungkin boleh buatkan anda rasa kembung perut, tetapi bukannya demam!

Secara saintifik, mungkin makan durian boleh meningkatkan sedikit suhu badan. Tetapi itu tidak bermakna ia akan menyebabkan batuk ataupun demam!

Mitos 7: Makan durian dengan susu pun tak boleh?

Sama seperti makan durian bersama dengan alkohol, susu juga mempunyai kadar fiber dan karbohidrat yang tinggi.

Minum susu
 secara berlebihan pun boleh sebabkan kembung perut, apatah lagi minum susu sambil makan durian!

Ada banyak kebaikan makan durian sebenarnya!

Durian merupakan buah yang sangat berkhasiat. Banyak manfaat makan durian, setanding dengan gelarannya sebagai raja buah.

Walau bagaimanapun, itu bukan alasan anda boleh makan durian dengan banyak ya! Ada banyak juga efek makan durian.

Dalam apa jua keadaan, beringatlah supaya mengambil makanan dalam keadaan sederhana.
Amalkan panduan pemakanan sukusukuseparuh yang disarankan kerajaan.

Jika anda rasa tidak selesa selepas makan terlalu banyak durian, cepat-cepatlah berjumpa dengan doktor di klinik yang berdekatan ya!


Tak Tahu Sudah Lepas Waktu Subur Atau Belum? Kenal Pasti 5 Tanda Ovulasi TIDAK Berlaku

Proses ovulasi adalah perkara normal yang berlaku pada badan secara automatik. Tetapi apakah tanda yang boleh dikenal pasti jika wujudnya masalah kesuburan wanita?

Memahami tentang proses ovulasi

Hampir setiap wanita yang sedang mencuba dan merancang untuk hamil ingin mengetahui bilakah hari berlakunya proses ovulasi.

Ovulasi adalah apabila telur yang sudah matang akan dilepaskan daripada ovari. Ini adalah masa yang paling subur dalam
kitaran haid
 seorang wanita.

Apabila berlaku ovulasi, anda pastinya mahu sperma menunggu di saluran tiub fallopio yang bersedia untuk melakukan proses persenyawaan dengan telur itu.

Dalam erti kata lain, secara idealnya untuk meninggikan peluang mengandung,
hubungan seksual
 harus berlaku sebelum ovulasi.

Ini kerana anda dalam keadaan paling subur pada hari-hari menjelang ovulasi.

Tanda mengalami ovulasi

Berikut adalah 9 tanda utama ovulasi yang mesti anda perhatikan:

#1. Suhu badan basal anda turun sedikit, kemudian naik semula. Suhu badan basal (BBT) adalah suhu anda ketika anda berehat sepenuhnya. Ovulasi boleh menyebabkan sedikit peningkatan suhu badan basal.

#2.
Lendir serviks
 menjadi lebih jelas dan nipis dengan konsistensi yang lebih licin sama seperti putih telur.

#3. Serviks anda lembut dan terbuka.

#4. Anda mungkin merasakan sedikit kesakitan atau kekejangan ringan di
bahagian bawah perut
 anda.

#5.
Keinginan seks
 anda mungkin meningkat dan merasa lebih ‘berminat’ untuk melakukan hubungan seks. Ini adalah reaksi semula jadi tubuh terhadap ovulasi.

#6. Mungkin berlaku tompokan pendarahan ringan.

#7. Payudara menjadi sensitif. Peningkatan tahap estrogen dalam badan yang memuncak pada ovulasi juga boleh menyebabkan
payudara lembut dan bengkak
.

#8. Sakit ovulasi, dikenali sebagai mittelschmerz, (bahasa Jerman untuk “
middle pain
“) – merupakan rasa sakit tajam di perut semasa pertengahan kitaran.

Ia adalah perkara normal menunjukkan ovulasi akan berlaku tidak lama lagi.

#9. Vulva atau faraj anda mungkin kelihatan bengkak.

Tapi bagaimana pula jika tiada proses ovulasi yang berlaku dan adakah ia melibatkan masalah kesuburan wanita?

5 tanda tidak berlaku proses ovulasi

Sekiranya tidak mengalami ovulasi, ia bermakna anda berkemungkinan besar
tidak boleh hamil
.

Mengalami proses ovulasi secara tidak teratur juga mungkin menyukarkan peluang untuk berbadan dua.

Dalam masalah kesuburan wanita ini,
anovulation
 adalah istilah perubatan untuk tidak berovulasi. Manakala
oligoovulation
 adalah istilah perubatan untuk ovulasi tidak teratur.

Berikut adalah beberapa kemungkinan mengapa masalah ovulasi mungkin berlaku, seperti:

Kitaran haid tidak teratur

Sekiranya
haid anda tidak dapat dijangkakan
, anda mungkin mengalami masalah ovulasi.

Adalah normal jika kitaran haid anda berbeza beberapa hari setiap bulan. Namun, ia menjadi sesuatu yang tidak normal jika tempoh perbezaan itu berlangsung dalam masa beberapa hari.

Kitaran haid yang sangat pendek atau panjang

Tempoh normal kitaran haid boleh menjadi sesingkat 21 hari atau 35 hari.

Walau bagaimanapun, jika kitaran anda biasanya lebih pendek atau lebih lama daripada ini, anda mungkin mengalami masalah ovulasi.

Tidak didatangi haid atau kitaran menstruasi

Sekiranya anda tidak mengalami haid sama sekali, atau tidak terjadi kitaran menstruasi ini adalah petanda kuat bahawa anda tidak mengalami ovulasi.

Tiada peningkatan suhu badan basal

Seperti yang dinyatakan di atas, suhu badan basal anda meningkat sedikit selepas ovulasi.

Sekiranya anda membuat peta kitaran anda, dan anda tidak mendapat kenaikan suhu ini, kemungkinan anda tidak mengalami ovulasi.

Pun begitu, terdapat sebilangan wanita tidak mengalami kenaikan BBT, walaupun mereka mengalami ovulasi.

Punca yang mendasari keadaan ini masih lagi tidak diketahui.

Tiada keputusan ujian ovulasi positif dan terlalu banyak keputusan positif

Kit ujian ovulasi mengesan hormon LH, yang melonjak sebelum ovulasi berlaku. Luteinizing hormone (LH) adalah bahagian penting dalam kitaran haid anda.

Sekiranya anda tidak pernah mendapat keputusan positif, anda mungkin tidak mengalami ovulasi.

Anehnya, mendapat banyak hasil keputusan positif juga dapat menunjukkan masalah ovulasi.

Ini menunjukkan bahawa tubuh anda berusaha mencetuskan ovulasi tetapi tidak mencapai kejayaan untuk hamil.

Umumnya, keadaan itu biasa berlaku pada wanita yang mengalami
masalah sindrom ovarium polisistik (PCOS)
.

Pemeriksaan untuk masalah kesuburan wanita

Sekiranya anda mempunyai kebimbangan dengan kitaran anda, dapatkan bantuan dan penilaian doktor.

Isu ovulasi adalah penyebab biasa masalah kesuburan wanita, namun kebanyakannya dapat dipulihkan melalui pengambilan ubat.

Dalam sesetengah kes, ada juga wanita yang melakukan perubahan dalam gaya hidup dan dapat mengatasi masalah ovulasi tanpa penggunaan ubat.


Serangan Jantung: Apa yang Perlu Dilakukan Selepasnya?

Apabila berlaku serangan jantung, ia memberikan isyarat bahawa pembuluh darah di dalam badan anda berada dalam keadaan yang kritikal dan tidak sihat. Ia menjadi sempit sehingga peredaran darah terhenti dan sel-sel yang terbabit akan terjejas dan berkemungkinan boleh mati.

Bukan sahaja pembuluh darah koronari pada jantung, pembuluh darah lain juga mungkin terjejas, khususnya di dalam otak, kaki, buah pinggang dan usus kerana keadaan yang disebut sebagai aterosklerosis ini berlaku di seluruh badan. Oleh itu, pemeriksaan lanjut perlu dijalankan selepas berlaku serangan jantung.

Saat berlaku serangan jantung

Semasa serangan, anda perlu bergegas ke hospital bagi mendapatkan rawatan sepatutnya. Anda mungkin akan ditahan di dalam wad untuk beberapa hari. Jika berlaku komplikasi atau memerlukan pembedahan, tempoh di dalam wad akan lebih lama.

Doktor mungkin akan membuat perubahan pada ubat-ubatan jika anda sedang mengambil ubat. Jika tidak, anda akan diberikan beberapa jenis ubat. Serangan jantung yang berlaku menunjukkan bahawa ubat-ubatan yang ada mungkin kurang berkesan dari sudut jenis atau dos.

Oleh sebab itu, sila ingat semua nama ubat-ubatan yang anda ambil beserta kekerapan pengambilannya untuk memudahkan doktor melakukan penyelarasan.

Perubahan yang anda perlu lakukan

Risiko mendapat serangan jantung adalah lebih tinggi bagi mereka yang pernah mengalaminya. Bagi mengurangkan risiko, beberapa perubahan hendaklah diambil.

Antaranya ialah:

Berhenti merokok
. Ini adalah langkah paling penting bagi mereka yang merokok. Bukan sahaja untuk jantung, tetapi juga kesihatan tubuh secara am. Namun, tidak dinafikan bahawa ia bukanlah satu perkara yang mudah. Terdapat banyak cara yang boleh membantu. Jadi, sila dapatkan bantuan daripada keluarga, kenalan dan ahli profesional kesihatan.

Kawal tekanan darah dan kolesterol
. Kedua-dua keadaan ini merosakkan pembuluh darah. Semakin lama, ia akan meningkatkan risiko serangan jantung dan strok. Senaman, pemakanan dan mungkin ubat-ubatan diperlukan untuk mengawalnya.

Kawal berat badan dan diabetes
. Sama seperti tekanan darah dan kolesterol, risiko penyakit jantung turut meningkat jika mengalami berat badan berlebihan dan diabetes. Anda mungkin perlu dirujuk kepada pakar pemakanan dan diberikan ubat-ubatan untuk mengawal kadar gula darah.

Serangan jantung bukan satu pengakhiran. Dengan sedikit perubahan pada gaya hidup, anda masih boleh menjalani kehidupan yang menyeronokkan.